126. Beogradska Kritična masa: Neprocenjiva gradska zelenila - Dan u Beogradu\nNaslovna » Izlasci » Akcije » 126. Beogradska Kritična masa: Neprocenjiva gradska zelenila\n126. Beogradska Kritična masa: Neprocenjiva gradska zelenila\nNeko drugi 29. april 2022. Akcije Postavite komentar\nU subotu, 30. aprila 2022. u 14.30, na Trgu Nikole Pašića startovaće nova, 126. Beogradska Kritična masa, u organizaciji Udruženja Ulice za bicikliste.\nU saopštenju organizatora, između ostalog, piše:\n„Umesto oslobađanja javnog prostora za zelenilo i biciklizam – najodrživiji način gradskog transporta, zvaničnici su se dali na ukidanje biciklističkih staza, nastavili seču zelenila pre svega u Zemunu i na Bežanijskoj kosi, i obećali da će zelene džepove Beograda pretvoriti u parkinge.\nMeđutim, jedna zelena površina koja je uspešno odolela uništavanju jeste bara Reva, neprocenjiva zelena oaza na samo 4-5 km od centra Beograda, koja je opstala isključivo zahvaljujući upornosti i hrabrosti lokalaca, a onda i drugih aktivista i aktivistkinja, javnih ličnosti i organizacija za zaštitu životne sredine.\nIako postoje mnoga obećanja za izgradnju bici-staze preko Pančevačkog mosta gde prolazi Eurovelo biciklistička ruta, prilaz levoj obali je već godinama nebezbedan, a građani i građanke koji bi svakodnevno mogli koristiti bicikl kao prevozno sredstvo od leve obale do centra i obrnuto su sprečeni da bezbedno koriste najodrživiji vid transporta“.\nTo su i razlozi za novu biciklističku vožnju po Beogradu ove prolećne subote, kojoj će se pridružiti članovi Udruženja Bela čaplja i autorka sajta „Divlji Beograd“.\nSa Trga Nikole Pašića prolaziće se pored važnih zelenih džepova grada do bare Reva, gde će biti organizovana akcija čišćenja i piknik.\nPiknik će trajati oko sat vremena, a svi zainteresovani će imati priliku da se vratite nazad u centar preko Pančevačkog mosta zajedno sa organizatorima, uz pratnju redara. (danubeogradu.rs)\nTagoviakcije beogradska kritična masa biciklizam izlasci proleće u beogradu trg nikole pašića ug ulice za bicikliste\nPrethodni Fudbal: Super liga Srbije 2021/22, 34. kolo\nSledeći Bez struje i bez vode u Beogradu, 30. april i 1. maj 2022.


BAČKA TOPOLA-DVA MILIONA ZA PROTIVGRADNE UDARE – BT Public News\nDva miliona dinara izdvojeno je iz budžeta opštine za poslednji kontingent protivgradnih raketa, koji je dana isporučen u Protivgradni centar Bajša. On sadrži 50 raketa i to je uobičajen broj koji se svake godine isporučuje tom centru.\n“Zahvaljujući razumevanju lokalne uprave stanje zaliha je stabilno i pruža nam mogućnost da blagovremeno delujemo.” kaže rukovodiocProtivgradnog Centra Bajša, Miodraga Stojanovića.\nIz prošle u ovu godinu preneto je 99 raketa, od 15. aprila, kada je počela sezona protivgradne odbrane pa do 15. jula, zabeležene su četiri prijave sugradice, ispaljeno je 117 raketa, pa nismo imali pojavu grada i što je najvažnije zaštićeni su usevi poljoprivrednika i imovina građana, kazao je Stojanović.\nPredsednik opštine Gabor Kišlinder pokazao je interesovanje za rešavanje problema stanice Bačka Topola, koja od 15 postojećih na teritoriji opštine jedina nije u funkciji. Od predstavnika Centra Bajša zatražio je detaljniji izveštaj o tome, pa se u najskorije vreme može očekivati stavljanje u funkciju i stanice Bačka Topola. Kišlinder je nagovestio i veću naknadu za 14 strelaca Centra Bajša kao i nabavku kosilice za održavanje zelene površine Protivgradnog centra Bajša.\nPrevious Previous post: PRIPREME “TSC”-a ZA SUPERLIGU\nNext Next post: GENERACIJA USPEŠNIH, KOJA ZNA DA BIRA PUT


Rusi zainteresovani za Aerodrom 'Nikola Tesla'\nSputnik\t06.03.2017 17:55\nRuska kompanija 'Aerodromi regiona', deo 'Renova grupe', potvrdila je da će učestvovati u nadmetanju za koncesiju za Aerodrom 'Nikola Tesla' u Beogradu.\nGeneralni direktor te kompanije Jevgenij Čudnovski rekao je da su i pre tri godine bili zainteresovani da učestvuju na tenderu za izbor strateškog investitora za beogradski aerodrom.\n„Nedavno je objavljen poziv za kvalifikacije na tenderu za beogradski aerodrom. Bili smo zainteresovani za ovaj projekat i pre tri godine, a sada ćemo učestvovati“, istakao je Čudnovski.\nJavni poziv potencijalnim koncesionarima za Aerodrom „Nikola Tesla“ objavljen je 10. februara, a rok za slanje pisama o zainteresovanosti je produžen do 10. marta, prenose beogradski mediji.\nKoncesija za Aerodrom biće data na rok od 25 godina, a na tenderu ne mogu da učestvuju kompanije ili sa njima povezana lica koja upravljaju u nekom od aerodroma u regionu koji se nalazi na manje od 450 kilometara od Beograda.\nDo sada su se kao zainteresovani investitori za beogradski Aerodrom „Nikola Tesla“ pominjali francuski „Vinči“, nemački „Fraport“ i kineski „Šandong haj spid“.


BIRODI traži ostavku direktora Agencije za borbu protiv korupcije - Bizlife.rs\n19:26 Beograd, 23/01/2018\nBiro za društvena istraživanja (BIRODI) pozvao je novoizabranog direktora Agencije za borbu protiv korupcije da podnese ostavku i tako, kako su naveli, da svoj doprinos borbi protiv korupcije u Srbiji.\n„Pozivamo gospodina Sikimića da se povuče sa mesta direktora Agencije za borbu protiv korupcije i time sačuva svoj, javnosti nepoznat antikorupcijski integritet, kao da i spreči dalje urušavanje integriteta Agencije za borbu protiv korupcije“, naveli su u saopštenju.\nDodaju da je izbor direktora te Agencije „doveden do apsurda“, izborom Dragana Sikimića koji je bio kandidat na lokalnim izborima i donator stranke o čijim donacijama se Agencija za borbu protiv korupcije izrazila negativno, kao i zamenik direktora u javnoj ustanovi.\nNovi direktor Agencije za borbu protiv korupcije Dragan Sikimić, bio je jedan od donatora Srpske napredne stranke i kandidat za odbornika na\nKako su naveli, izbor Sikimića suprotan je međunarodnim standardima koji govore da direktor Agencije za borbu protiv korupcije treba da ima apolitički stav, nepristrasnost, neutralnost, integritet i kompetentnost.\nBIRODI je naveo da će, u ukoliko Sikimić ne odstupi u roku od 15 dana, pozvati organizacije civilnog društva i medije na bojkot rada Agencije za borbu protiv korupcije, a kao mogućnost ostaje i započinjanje štrajka glađu.\nkorupcija ostavka agencija sikimic birodi


» Eko tačke Srbije u vašem džepu\nUkoliko biste seli u automobil u 8 ujutru i iz Beograda krenuli na jug Srbije, za 4 sata (mahom auto-putem) nakon pređenih 312km, našli biste se na vrhu vulkanske kupe! Takvog je izgleda planina Radan, 33km južno od Kuršumlije, na čijem vrhu se nalazi Ivan Kula iz 14. veka, boravište Kosančić Ivana, srpskog templarskog viteza iz reda “Zmaj”. Od temelja do vrha kule ima 14m, a sa vrha se (kad je vedro) vidi čitavo Kosovo polje. I baš su tamo iz ove kule, kaže legenda, srpski junaci Ivan, Milan Toplica i Miloš Obilić, krenuli u čuveni rat s Turcima 1389.\nTačno 65 minuta vožnje potrebno je da iz gungule Beograda stignete u prirodno stanište više od 200 vrsti ptica! Zove se Obedska bara u blizini reke Save čije korito tu ima oblik potkovice. Ovu jedinstvenu eko-destinaciju godišnje obiđe oko 19 hiljada posetilaca.\nŠta kažete na to da vam do ulaska na “dno” nekadašnjeg Panonskog mora i 350km2 peščare iz vremena ledenog doba, treba tačno 2 sata vožnje od Beograda? Jedan od najvažnijih evropskih biodiverziteta u Evropi, Deliblatska peščara, prirodni je dragulj Evrope. Na prostoru od Dunava (u Srbiji) do Karpata (u Rumuniji) živi oko 900 biljnih vrsta od kojih su neke apsolutno jedinstvene na celom evropskom kontinentu.\nOtkako je Srbija (2015.) kao prva zemlja u jugoistočnoj Evropi postala deo međunarodnog ekološkog projekta Evropske komisije “EcoDots – Zeleno putovanje kroz Evropu”, sve što bi trebalo da uradite je da u telefon instalirate Android aplikaciju skeniranjem QR koda sa ove stranice. Eco dots – poveziovanje zelenih tačaka.\nJasne i zanimljive informacije o najvažnijim ekološkim i prirodnim rezervatima Srbije, jedinstvenim mestima, vrednostima, kulturnim i istorijskim znamenitostima, o načinu života stanovništva, turističkim atrakcijama, mogućnostima za smeštaj turista željnih zelenih oaza – sve na jednom mestu.\nTu se nalaze kratke informacije i putokazi ka 15 zaštićenih područja u Srbiji među kojima i četiri nacionalna parka: Đerdap, Tara, Fruška Gora i Kopaonik. U nekoliko klikova pred vama se može naći sedam specijalnih prirodnih rezervata: Uvac, Zasavica, Obedska Bara, Bagremara, Koviljsko-Petrovaradinski rit, Delibatska Peščara i Gornje podunavlje. Zatim predeo izuzetnih odlika – Vlasina, park prirode Stara planina, rezervat biosfere Golija i spomenik prirode, jedinstvenog izgleda: Đavolja Varoš.\nZahvaljujući podršci Ministarstva trgovine, turizma i tekomunikacija, Evropske komisije i Telenor fondacije, domaći i strani turisti lako se informišu o očuvanim predelima i bogatoj kulturnoj baštini Srbije.\nIdeja ovog umrežavanje počiva na efikasnosti – povezati turiste, mala, srednja i mikro preduzeća u sektoru ugostiteljstva, kao i turoperatere i lokalne zajednice sa konceptom održivosti turizma u zemljama Italije, Austrije, Švajcarske, Nemačke, Slovenije i Srbije. Partneri projekta iz Srbije bili su Ministarstvo trgovine, turizma i telekomunikacija kao i Centar za istraživačke i razvojne projekteEcoDev.\nOva platforma nudi pristupačan smeštaj i zelene rute u Italiji, Austriji, Švajcarskoj, Nemačkoj, Sloveniji i Srbiji. Tu se promoviše potražnja za održivim turizmom, a uključeni su i mali objekti, turističke agencije koji sa putnicima-turistima zainetersovanim za ekologiju dele interesovanja – razvoj održivog turizma povezan za zaštitom životne sredine.\nProjekat EcoDots pokrenula je Evropska komisija u okviru Okvirnog programa za preduzetništvo i inovacije (CIP), programi finansiranja 2013. kako bi promovisala razvoj održivog eko-turizma.


Faktor | Šta znači Vučićeva poruka nakon sastanka s Dodikom: Srbija će pomagati RS u svim oblastima\nŠta znači Vučićeva poruka nakon sastanka s Dodikom: Srbija će pomagati RS u svim oblastima\n15.04.2022. / 14:29\n- Veze Republike Srbije i Republike Srpske nikada nisu bile snažnije i niko nikada neće moći da ih poremeti - napisao je predsjednik Srbije Aleksandar Vučić na svom Instagram nalogu nakon sastanka u Beogradu sa članom Predsjedništva Bosne i Hercegovine Miloradom Dodikom.\n- Razgovarali smo o svim važnim pitanjima, razumjeli težinu pozicije u kojoj se srpski narod danas nalazi i dogovorili podršku Srbije RS-u, kako ekonomsku, tako i u svim drugim oblastima. Mir i stabilnost regiona su suštinski interes Srbije i RS-a, kao i jedinstven stav o važnim političkim pitanjima za Zapadni Balkan, ali i Evropu - ističe Vučić.\nS druge strane, Dodik je prenio Vučiću da se na njega i RS vrše veliki pritisci po pitanju unutrašnje političke situacije u BiH. Vučić je ponovio da Srbija neće i ne može prihvatiti primjenu bonskih ovlaštenja, niti uvođenje sankcija rukovodstvu RS-a.\nIstakao je da će "raditi na daljoj pomoći narodu, uz poštovanje integriteta RS-a u okviru BiH - navodi se u Vučićevoj objavi.\nNije bilo press konferencije nakon sastanka, niti je Dodik, slučajno ili ne, davao izjave medijima.\nFatmir Alispahić pravosnažno oslobođen optužbi za izazivanje mržnje


U zdravom telu, zdrav duh - Antiparazitni program\nBlog » U zdravom telu, zdrav duh\nNaša psiha može biti ugrožena ukoliko je organizam “zasićen” parazitima (virusima, gljivicama, bakterijama…)\nKonstantan stres, kome je naše telo izloženo svakodnevno, neodgovarajući način ishrane i uopšte, pogrešan način života dovodi postepeno do slabljenja imunog sistema organizma. Osim toga, imuni sistem organizma u značajnoj meri ugrožavaju razni paraziti koje upravo nesvesno unosimo u naš organizam a koji se dalje, nastanjuju u unutrašnjim organima (jetra, creva, srce, mozak…).\nJasno je da odbranu od parazita ne možemo kontrolisati ukoliko je naš imuni sistem oslabljen. Osim telesnih znakova koji postaju očigledni (nelagodnost, bolovi, problemi sa organima koji su postali stanište parazita) neretko dolazi i do pojave bezvoljnosti, depresije, anksioznosti, agresivnog ponašanja, nesanice…\nDa bi smo sprečili ovakav scenario po naše zdravlje, dovoljno je da brinemo na vreme o svom telu, samo onoliko koliko mu dugujemo- povremeno čistiti organizam od parazita ANTIPARAZITNOM TERAPIJOM.\nKao primer, poznata su istraživanja dr Turhana Kanlija profesora integrativne neurologije, koji insistira na menjanju koncepta depresije kao emocionalnog poremećaja, konceptom depresije kao nekog oblika zarazne bolesti, odnosno bolesti koja je u osnovi izazvana nekom vrstom parazita, virusa ili bakterija.\nJedna studija, pokazala je da je prisustvo BVD virusa (virus Borna bolesti) čak 3.25 češće kod depresivnih ljudi u odnosu na ne-depresivne. Zatim, studija Mišel Eriksen Benrosa rađena na Univerzitetu u Danskoj, zasnovna je na medicinskim podacima iz 3,56 miliona Danaca a od toga, kod 90.000 njih, registrovana je depresija ili bipolarni poremećaj. U njegovim istraživanjima pokazalo se da je rizik od razvoja nekog mentalng poremećaja čak 62% veći ukoliko je pretrpljena neka ozbiljna infekcija.\nZapravo, pojava osećanja i stanja, poput neobjašnjive tuge, osećaja unutrašnje praznine, iscrpljenosti, poremećaja razmišljanja, razdražljivosti, poremećaja spavanja…koja su propratna stanja depresije, veoma su česta ukoliko je organizam “zasićen” parazitima (virusima, gljivicama, bakterijama…) koji ga iscrpljuju ili eventualno “obogaćuju” svojim izlučevinama u vidu mikotoksina. Depresija kao bolest je ozbiljna, čak u određenim slučajevima može biti i jako opasna, te stoga zahteva stručno lečenje koje podrazumeva primenu dokazanih oblika psihoterapije. Pored toga, primenjive su i brojne metode i tehnike koje izuzimaju primenu antidepresiva, kao na primer, metode za savladavanje stresa, tehnika transcendentalne meditacije i sl. Ovakvim pristupom, dolazimo do ključne krilatice koju su još stari Latini koristili “U zdravom telu, zdrav duh”! Dakle, da bismo zaokružili proces oslobađanja našeg organizma od patogenih parazita kao celishodan i uspešan, neophodno je delovati u pravcu uništenja parazita ANTIPARAZITNOM TERAPIJOM.\nPotrebno je i uravnotežiti ishranu, unositi vodu u dovoljnim količinama, voditi antistresan način života, boraviti više u prirodi, baviti se umereno telesnim aktivnostima, koristiti prirodne preparate kao što je antiparazitna terapija…


Ikea: „Ohrabrujemo svoje prevoznike da koriste alternativna goriva” | Scania SRBIJA\nIkea: „Ohrabrujemo svoje prevoznike da koriste alternativna goriva”\nIKEA ohrabruje alternativna goriva\nIKEA ima ambiciozne ciljeve za smanjenje svoje emisije štetnih gasova. Kompanija planira da smanji emisiju ugljenika u sektorima transporta i usluga za 30 procenata do 2020. godine.\nSkot Hemphil, razvojni menadžer za globalnu održivost u sektoru za transport i usluge kompanije IKEA, kaže da gigant na polju proizvodnje nameštaja ohrabruje svoje prevoznike da koriste vozila koja efikasno troše gorivo i da sa sve većom pažnjom gleda na alternativna goriva radi smanjenja svog ugljeničkog otiska.\n„Već radimo sa mnogo prevoznika koji koriste alternativna goriva, na primer HVO, bio-metan, ili različite vrste gasa, kao što je komprimovani prirodni gas ili tečni prirodni gas,” kaže on. „Ali, mi tek počinjemo putovanje i potrebno je da radimo sa većim brojem prevoznika, kao i da budemo partneri da bi nam pomogli pri smanjenju emisije štetnih gasova.”\nŠirok opseg rešenja za održivi transport\nHemphilu se takođe dopada zvuk hibridnih tehnologija. „To može biti vrlo korisno za nas,” kaže on. Isporuke našim prodavnicama obično su u ranim jutarnjim časovima, tako da je buka nešto na šta bismo svakako morali da obratimo pažnju u budućnosti.\nNa skorašnjem događaju upriličenom za korisnike i kupce prevoznih sredstava, Scania je predstavila najširi asortiman održivih transportnih rešenja u ovoj grani industrije odabranim gostima sa ambicioznim ciljevima da smanje negativan uticaj na prirodnu sredinu. Scania je prilično jasno pokazala da je moguće preuzeti kontrolu i odmah smanjiti emisiju ugljenika.


Objavljen spisak osoba koje su po Orbanu “Sorosevi plaćenici”\nMađarski nedeljnik “Figjelo” objavio je spisak sa više od 200 imena ljudi koji navodno pripadaju grupi koju premijer Viktor Orban naziva “plaćenicima” i za njih navodi da ih milijarder mađarskog porekla Džordž Soros plaća da sruše vladu.\nNa spisku su članovi organizacija za borbu za ljudska prava, tela za borbu protiv korupcije, aktivisti koji se zalažu za izbeglice, istraživački novinari, kao i profesori i zvaničnici sa Centralnoevropskog univerziteta (CEU) sa sedištem u Budimpešti, koji je osnovao Soros. Među imenima navedenim na listi ima i pokojnika.\nPodsetimo, Orban je u nedelju na parlamentarnim izborima izabran za treći uzastopni premijerski mandat. Zasnivajući svoju kampanju na satanizaciji migranata, Orban je optuživao Sorosa i organizacije koje podržava Fondacija za otvoreno društvo da žele da dovedu hiljade migranata u Mađarsku. Prošlog meseca Orban je rekao da vlada zna za imena oko 2.000 članova “Soroseve plaćene vojske”. On je tokom kampanje optužio političare u Briselu, Berlinu i Parizu da su favorizovanjem migranata „otvorili put za propadanje hrišćanske kulture i prodor islama“. A početkom godine mađarska vlada najavila je novi set zakona o oporezivanju i mogućem kažnjavanju mađarskih organizacija koje pomažu ilegalnim migrantima, a finansiraju se iz inostranstva. Istaknuto je da će te grupe morati da se registruju u sudovima i, ukoliko više od polovine sredstava dobijaju iz inostranstva, moraće da plate 25 odsto poreza na ta sredstva. Vlada je svoje zakone nazvala “Stop Sorosu”. A Orban je poznat kao protivnik imigracije, posebno muslimana, pa je Mađarska krajem 2015. postavila ograde duž svojih južnih granica kako bi zaustavila tok migranata.\nU početku beše PutinSmene u vojsci nakon hapšenja novinara Aleksandra Radića


Bela boja i dalje najzastupljenija kod novih automobila - Auto Republika\nKupci na planetarnom nivou i dalje najradije biraju belu za boju svojih ljubimaca na četiri točka.\nAmerička kompanija Axalta, jedan od najvećih proizvođača boja na svetu, objavila je podatke o najčešće biranom koloru za automobile u 2021. godini. Bela je opet bila najpopularnija sa učešćem od 35%, što je za 3% slabiji rezultat nego lane.\nBele automobile najčešće su kupovali potrošači u Aziji gde je njihov udeo iznosio velikih 45% (u Kini čak 50%)! Slično je u Africi gde su bela vozila činila 43% od ukupnog broja prodatih jedinica, dok je u Evropi situacija potpuno drugačija gde je svaki četvrti isporučeni automobil (23%) bio u ovom koloru.\nDruga najčešće birana boja za vozila bila je crna… Crna drži udeo na globalnom nivou od 19% (+4%). Crni modeli često su se kupovali u Kini i Evropi (22%), dok su najređe bili predmet kupoprodaje u Indiji gde su imali učešće od svega 3%.\nSledeća na listi je siva sa udelom od 19%, nešto malo slabijim rezultatom od crne. Sivi automobili bili su najpopularniji na Starom kontinentu sa udelom od 27%, dok je u Aziji samo 13%.\nPlava boja imala je učešće na svetskom tržištu novih vozila od 8%, a naročito se dobro kotira u Evropi sa 11% od ukupnog broja dostavljenih primeraka. Crvena je upisala 5%, bež/braon 3%, dok su zelena i žuta na minimumu sa svega 1% udela…\ntags: Axalta boje automobila svetsko tržište\nprevious Kia i Hyundai ne izlaze iz fokusa američkih istražnih organa\nnext Tesla Model 3 uskoro i sa dizel motorom


Konkurs za dodelu studentskih stipendija do 20. januara - I ove godine iz budžeta Pirota značajna sredstva za vanprivredne aktivnosti | Pirot vesti\nPočetna/Lokalna samouprava/Konkurs za dodelu studentskih stipendija do 20. januara – I ove godine iz budžeta Pirota značajna sredstva za vanprivredne aktivnosti\nSvake godine grad Pirot iz svog budžeta izdvaja značajna finansijska sredstva za konkurse koji se realizuju preko Odeljenja za vanprivredu. Trenutno je aktuelan konkurs za stipendiranje studenata za školsku 2021/22. godinu za deficitarnih zanimanja i stipendiranje studenata iz porodica korisnika novčane socijalne pomoći. Konkurs je otvoren do 20. januara i dostupan je na sajtu grada Pirota.\nKada je reč o stipendiranju studenata, Ljiljana Panajotović, savetnik u Odeljenju za vanprivredu kaže da je ove godine u planu stipendiranje 11 studenata deficitarnih zanimanja. Prema evidenciji Nacionalne službe za zapošljavanje deficitarna zanimanja, za koja se školuju studenti ove godine, su diplomirani matematičar, informatičar, inženjer građevinarstva, inženjer geodezije i doktor medicine. Ona je istakla da se nastavlja sa stipendiranjem dvadeset troje studenata koji su ranije ostvarili ovo pravo, a od ove godine biće još jedanaest. Stpendija iznosi 9.000 dinara mesečno i isplaćuje se u 10 mesečnih rata. U ove svrhe, zajedno sa konkursom za jednokratnu pomoć studentima i stručnjacima izdvojeno je 6 miliona 200 hiljada dinara iz budžeta grada. Do kraja januara biće raspisan i konkurs za dodelu jednokratne novčane pomoći studentima i stručnjacima sa teritorije grada Pirota.\n“U toku je i konkurs za finansiranje i sufinansiranje projekata od javnog interesa koje realizuju udruženja građana sredstvima iz budžeta grada. Konkurs je otvoren za realizaciju projekata iz različitih oblasti u kontinuitetu do 30. novembra 2022. godine i na sajtu je grada. Iznos namenjenih sredstava je 7 miliona 850 hiljada dinara. Od 2007. godine, kada je prvi put raspisan, podržana su 442 pojekta značajnim sredstvima, gotovo 73 miliona dinara. Takođe, do 30 novembra otvoren je i konkurs za finansiranje i sufinansiranje projekata koje realizuju udruženja građana u oblasti zaštite zdravlja, i za ovaj konkurs namenjeno je 500 hiljada dinara” – izjavila je Panajotovićeva.\nOna je dodala da se za rad i realizaciju Lokalnog akcionog plana za decu krajem meseca očekuje raspisivanje konkursa. Za te namene biće izdvojena sredstva u iznosu od 2,5 miliona dinara.\nistaknuto konkursi ljiljana panajotović studentske stipendije vanprivreda\nGradska uprava: Novčana pomoć za prvake korisnike dečjeg dodatka


Tužilaštvo za Insajder: Nakon saslušanja pušteni privedeni u slučaju Dajrekt medije | Insajder\nTužilaštvo za Insajder: Nakon saslušanja pušteni privedeni u slučaju Dajrekt medije\nNakon saslušanja osumnjičenih, Tužilaštvo za organizovani kriminal ukinulo je zadržavnje za svo troje privedenih u slučaju Dajrekt medije, rečeno je Insajderu u ovom tužilaštvu.\nKako je Tužilaštvo za organizovani kriminial navelo za Insajder u daljem toku istrage preduzeće se sve mere za potpuno utvrđivanje činjeničnog stanja, kao i sve procesne mere za nesmetano vođenje krivičnog postupka.\nAdvokat Dajrekt medije Zdenko Tomanović rekao je ranije danas za N1 da je tužilac odbio zahtev za određivanje pritvora danas uhapšenim direktoru ove kompanije Jovanu Stojanoviću i dvoje zaposlenih u RTS-u, kao i da je ovo još jedan „neuspešan pokušaj da se tužilaštvo uvuče u politički marketing protiv Dragana Đilasa“.\nTek nekoliko sati kasnije, o ovom slučaju oglasio se ministar policije Nebojšta Stefanović na vanrednoj konferenciji za novinare gde je izjavio da je istraga u ovom slučaju trajala godinama, a da policija ima dokaze da je ukupna šteta za RTS 688 miliona dinara.\nBivši direktor Dajrekt medije i Lider Stranke slobode i pravde Dragan Đilas je optužbe na osnovu kojih su uhapšeni zaposleni u Dajrekt mediji i RTS danas na konferenciji za novinare nazvao „lažnim optulbama o navodnim ugovorima koji su naneli štetu RTS-u“ i podsetio da je još pre 45 dana javnosti predočio odgovor direktora RTS-a Dragana Bujoševića da su se stručne službe RTS-a izjasnile da ti ugovori nisu bili štetni.\nO hapšenju se naknadno oglasila i Radio televizija Srbije koja je saopštila da neće komentarisati slučaj dokle god traje istraga, ali i da „niko nije kriv dok se to ne dokaže”.


Grad Novi Pazar - „Novi Pazar pešači u čast čistih planina“\n„Novi Pazar pešači u čast čistih planina“\nAkcija pod sloganom „Novi Pazar pešači u čast čistih planina“,u organizaciji Grada i Planinarskog društva Sandžaka održaće se 17. septembra ove godine. Svi zainteresovani da učestvuju u ovoj neobičnoj akciji treba da se pojave kod Sebilja u centru grada, od 9 sati navedenog dana.\nKako se u čitavom svetu septembar obeležava kao mesec čistih planina, akcija dobija dodatni smisao a osmišljena je sa idejom da preraste u tradiciju, kako bi se između ostalog promovisao zdrav način življenja i razvijala ekološka svest građana.\nProšle godine je na inicijativu resornog Ministarstva pokrenuta slična akcija koja je izazvala veliku pažnju javnosti. Po broju učesnika Novi Pazar je zauzeo sjajno drugo mesto, a organizatori ovogodišnje akcije očekuju još veće interesovanje.\nPešacima učesnicima se za ovu priliku preporučuje udobna odeća prilagođena vremenskim prilikama, sportska terenska obuća, a poželjno je poneti vodu. Pešačenje će predvoditi iskusni članovi Planinarskog društva “Sandžak”.


Skupe ili jeftine kreme za sunce? - Bebac.com\nSkupe ili jeftine kreme za sunce?\n17.07.2012. / Izvor: B92\nDobra krema za sunčanje mora da ima zaštitu od UVA i UVB zraka i visok zaštitni faktor, međutim, da li mora nužno da bude i skupa?\nVeć godinama se postavlja pitanje da li su li skupe kreme sa zaštitnim faktorima bolje za kožu od onih jeftinijih, ili samo plaćamo poznato ime i šljašteću ambalažu.\nZašto su neke kreme toliko skupe?\nKreme za sunčanje prilično je lako proizvesti, međutim, ono što utiče na njihovu cenu su skupa istraživanja. Sa sve većim procentom obolelih od raka kože, kozmetičke kompanije ulažu milione u istraživanja, a to utiče i na krajnju cenu.\nNe treba štedeti na faktoru\nKreme s višim faktorima, kao što su 30 ili 50, znatno su skuplje od onih s nižim faktorima, ali stručnjaci upozoravaju da ne treba biti škrt kada je krema za sunčanje u pitanju. Visoki faktor osigurava bolju i dužu zaštitu za celu porodicu, pa se više isplati kupiti dobru kremu za sunčanje nego skupu maskaru.\nDa li su li skuplje kreme bolje?\nStručnjaci se slažu da skuplje kreme ipak ne pružaju veću zaštitu već samo lepšu bočicu i eventualno ugodniju teksturu i miris kreme. Prošlogodišnje istraživanje Consumer Reportsa otkrilo je da su neke jeftinije kreme ispitanici ocenili puno učinkovitijim od onih luksuznih, pa pri kupovanju sredstva za zaštitu radije obratite pažnju na svojstva i visinu faktora nego na ambalažu i ime proizvođača.\nMere opreza za bezbrižnu igru i dugo leto bez dečjih povreda


Humanitarno veče Moje srce kuca za Srbiju u četvrtak na TV Pink! - ShowBiz - Region - Vesti - Svet Plus\n16:18 21. MAJ 2014.\nHumanitarna emisija Pozovi, pomozi za pomoć žrtvama poplava u Srbiji u petak na TV Prva!\nCilj ove humanitarne akcije je, da se kroz telefonske razgovore u kojima će gledaoci imati priliku da razgovaraju sa poznatim ličnostima iz sveta sporta, estrade, kulture, prikupi što više sredstava za ugrožene od poplava. U četvoročasovnom programu uživo, uz pomoć najpoznatijih javnih ličnosti (pevači, sportisti, voditelji, glumci, umetnici) i uz prisustvo brojnih donatora, prikupljaće pomoć za najugroženija područja u Srbiji.\nTelefoniranjem i slanjem SMS poruka, gledaoci će imati priliku direktno da pomognu ljudima koji su ostali bez krova nad glavom tokom katastrofalnih poplava koje su zadesile našu zemlju i region. Gledaoci će tokom ove emisije imati prilike da vide neke od najpotresnijih priča koje su reporteri imali prilike da snime tokom ovih kritičnih dana.\nPodsećamo, da je ovo još jedna prilika da budemo složni i da na najednostavniji način, pozivom ili slanjem SMS poruka prikupimo što više značajnih sredstava koja će odmah biti uplaćena na račun Vlade Srbije za obnovu poplavljenih područja.\nFoto: Facebook/RTV Pink\nHumanitarna pomoćHumanitarna pomoc\nHumanitarna emisija Pozovi, pomozi ..\n21. maj 2014.. 11:50\nMejl koji možete poslati Guglu ..\n20. maj 2014.. 21:03\nOtvoren je još jedan broj ..\n19. maj 2014.. 20:50\nOtvoren PayPal račun za žrtve ..\n19. maj 2014.. 10:05\nOvo možemo svi - SMS za pomoć ..\n18. maj 2014.. 20:32\nApel svim ljudima dobre volje: ..\n16. maj 2014.. 21:33


Izgrađeno igralište u Laćaraku na inicijativu Udruženja „Dečiji svet” - Sirmiuminfo\nIzgrađeno igralište u Laćaraku na inicijativu Udruženja „Dečiji svet”\nLaćarak – Igralište za decu izgrađeno je na inicijativu Udruženja „Dečiji svet” kroz projekat „Igrom pobedimo razlike” uz finansijsku podršku Organizacije Crta, društveno odgovornih kompanija i Grada Sremska Mitrovica.\nDečje igralište u Laćarku opremljeno je savremenim mobilijarom. Za decu su postavljene interaktivne kućice, tobogan, ljuljaške i klackalice, a klupe i stolovi za roditelje, bake i deke i sve posetioce igrališta. Svečano je otvoreno prigodnim programom i izložbom dečjih radova i dato na upotrebu deci i roditeljima u Laćarku.\nKako je prilikom otvaranja rekao zamenik gradonačelnice Petar Samardžić: „Novo dečije igralište „Dečiji svet” u Laćarku produkt je jednog multisektorskog pristupa odnosno saradnje i partnerstva između javno-civilnog i privatnog sektora i to je model koji treba da sledi sve ostale gradske i seoske mesne zajednice na teritoriji Grada Sremska Mitrovica. Pre svega inicijativa je krenula od članova Udruženja „Dečiji svet“ kao i meštana ovog dela Laćarka, komšija, koji su pre toga što su pokrenuli inicijativu i obezbedili donatore, pre svega iz nevladinog sektora i isto tako su i sami zasukali rukave i učestvovali svakodnevno, evo nekoliko meseci koliko izgradnja igrališta i traje u svim aktivnostima. To je primer koji podrazumeva da su oni pre svega pokrenuli inicijativu, pronašli donatore ali isto tako su se priključile i privatne kompanije koje su podržale akciju i isto tako su lokalna javna preduzeća dala svoj doprinos u ime Grada Sremska Mitrovica, pre svega u okviru infrastrukturnih radova, proširenja prilaznog puta, produžetka elektromreže, ugradnje rasvete odnosno reflektora, isto tako u pripremi zemljanih radova. To je jedan model, obrazac koji treba slediti i primenjivati jer na najbolji mogući način prikazuije kako se timskim, zajedničkim, udruženim, komšijskim radom i zalaganjem čine prave stvari za svoje naselje, mesnu zajednicu, svoj kraj, komšiluk odnosno za svoje neposredno okruženje.”\nDeci su na raspolaganju dve kućice, jedna kućica sa toboganom i druga sa edukativnim materijalima. Edukativna kućica za decu, puna je boja i materijala koji će im pomoći u učenju. Slova, brojevi, životinje, boje, sve su odrasli uspeli da naprave tako da je stvorena kućica iz mašte najmlađih učesnika projekta koji su crtali o temi: „Moje igralište iz mašte”. Stiglo je 107 likovnih radova i oni su izloženi prilikom otvaranja igrališta.\nMirjana Krsmanović Mirnić u ime udruženja ispričala je, kako je tekla izgradnja igrališta: „U aprilu smo započeli sa izgradnjom igrališta „Dečiji svet”. Bilo je potrebno okupiti i organizovati ekipu komšija koji su od početka do kraja učestvovali u izgradnji. Za naše najmlađe postavili smo mobilijar, klackalice, ljuljaške i dve kućice jednu sa toboganom, a jedna je kućica znanja koja će omogućiti deci da kroz igru uče o bojama, slovima i životinjama. Najpre smo izgradili košarkaški teren, uradili koš, popravili golove i postavili zaštitne mreže. Ogradili smo celo igralište da bi bio bezbedan prostor za decu, za roditelje bake i deke napravili smo prostor za odmor i montirali smo tri stola i 11klupa. U budućem periodu Udruženje „Dečiji svet“ planira da organizuje niz sportskih aktivnosti za decu i različitih kreativnih radionica. Igralište je realizovano kroz Projekat „Igrom pobedimo razlike“ uz pomoć i podršku Organizacije „Crta” i društveno odgovornih kompanija Metalfer i Eaton i JKP „Vodovod” kao i uz podršku Grada. Krenuli smo od najmlađih i kroz realizaciju konkursa „Moje igralište iz mašte” upravo smo napravili jedno takvo igralište koje su oni oslikali. Konkurisali smo na platformu promeni.rs i dobili smo 350.000, ostalo smocdobili uglavnom u materijalu od društveno odgovornih kompanija.”\nU igri mališana uživaće njihovi roditelji, ali i bake i deke za koje su montirane klupe. Saradnjom komšija, mladih ljudi iz Laćarka sa društveno odgovornim firmama i gradskom samoupravom došlo je do rezultata posle višemesečnog rada.\n„Novo dečije igralište je od izuzetnog značaja, kao i što vidite deca, jedva čekaju da se igraju. Kroz dečiju igru stiču i nova prijateljstva, takođe značaj ovog igrališta je zbog bezbednosti naše dece i njihovog bezbrižnog detinjstva. Izgrađeno je na inicijativu naše učiteljice Mirjane Krsmanović Mirić i Udruženja “Dečiji svet” kojima se zahvaljujem kao i donatorima i svima koji su bili uključeni u ovu akciju. Na kraju bih poželela što više ovakvih akcija i više ovakvih dečijih igrališta”, rekla je Maja Pavlović majka čija se deca sada srećno i bezbedno igraju.\nRoditelji, komšije ali i sasvim mladi ljudi su se uključili u akciju da naprave mesto za igru i uživanje. Složnim radom i dobrom organizacijom došli su do rezultata na opšte zadovoljstvo.\nIgralište je otvoreno prigodnim programom, dodeljeni su simbolično pehari i priznanja svim učesnicima, predstavnicima kompanija ali i pojedincima, komšijama. Učestvovale su i žene iz Udruženja „Laćarkuše” pripremajući zakusku.


NAROD IMA PRAVO DA ZNA KOLIKO JE KOŠTALO USTOLIČENJE VUČIĆA NA ČELO UNIŠTENE SRBIJE - ПРАВДА И ПРАВО\nПочетна / Архива / NAROD IMA PRAVO DA ZNA KOLIKO JE KOŠTALO USTOLIČENJE VUČIĆA NA ČELO UNIŠTENE SRBIJE\nNAROD IMA PRAVO DA ZNA KOLIKO JE KOŠTALO USTOLIČENJE VUČIĆA NA ČELO UNIŠTENE SRBIJE\nAna Markovic 24 јуна, 2017\tАрхива, Вести, ПОЛИТИКА Остави коментар 1,406 Прегледа\nIako se u medijima može pročitati da su za posluženje tokom svečanosti potpisani ugovori o donaciji, nije poznato da li je isti slučaj i sa obezbeđivanjem skupa, postavkama muzeja koje su morale na neki način biti transportovane u Palatu Srbija, uređenjem unutrašnjosti i spoljašnosti zgrade, ljudima koji su angažovani da zabave goste.\nNemanja Nenadić, programski direktor Transparentnosti Srbija, za Danas kaže da podaci o troškovima svečanosti treba da budu dostupni javnosti, a ono što se već sada zna organizator treba da saopšti ne čekajući pitanja i zahteve.\n– Pošto ne verujem da je bila planirana proslava ovog obima kad je donošen budžet, troškovi su mogli biti plaćeni iz budžetske rezerve. Za eventualne donacije mora postojati ugovor, koji takođe treba objaviti, mada ne postoji zakonska obaveza da se to učini unapred. Državnim organima u načelu nije zabranjeno da primaju donacije. Izuzetak su pojedine vrste poklona koje se ne smeju primati po zakonu o donacijama i humanitarnoj pomoći. Međutim, primanje poklona od fizičkih i pravnih lica može biti izuzetno problematično kada je reč o firmama koje posluju sa državom ili od državnih organa traže neke dozvole. S tim u vezi, podsetio bih na nerazrešeni slučaj automobila koje je Inspekcija rada tražila i dobila od firme koju treba da kontroliše – kaže Nenadić.\nS druge strane, ekonomista LJubomir Madžar za naš list kaže da u slučaju svečanosti transparentnost nije toliko važna jer, kako kaže, koliko god da košta, to je daleko manje od projekata koje je Vlada pokrenula.\n– Nama ne treba transparentnost u ovim sitnim stvarima nego u krupnim poput subvencija stranim investitorima ili našim gubitašima i još uvek preživelim društvenim preduzećima koja nisu likvidirana ili privatizovana. Ipak ne treba pobrkati prioritete u trošenju državnog novca – kaže Madžar.\nNaši sagovornici nisu mogli ni da pretpostave koliko će svečanost koštati. Na organizaciju sličnog događaja ministarskog saveta OEBS u Beogradu 2015. potrošeno je oko 420 miliona dinara, kazao je tada generalni sekretar Ministarstva spoljnih poslova Veljko Odalović. On je naveo da je iz budžeta Srbije izdvojeno oko 360 miliona dinara, dok je OEBS izdvojio oko 500.000 evra.\nПретходна ЧУЈЕ ЛИ ОВО НОВИ ПРЕМИЈЕР? Средњошколка пева о Косову: „Не дамо те земљо Душанова…“ (ВИДЕО)\nСледећа СРБИ,БУДИТЕ СВОЈИ,ПОШТУЈТЕ ПРЕТКЕ,СВОЈУ ПРАВОСЛАВНУ ВЕРУ,ЈЕР СВЕТ ПОШТУЈЕ САМО ТАКВЕ


Projekata u toku: 2\nZavršenih projekata: 2\nEvropska unija pomaže zdravstveni sektor u Srbiji gotovo dve decenije, tokom kojih je donirala više od 200 miliona evra, a Evropska investiciona banka (EIB) dala kredite u iznosu od 250 miliona, da bi osnažila sistem zdravstvene zaštite u Srbiji. Postavljanje ovakvih osnova pokazalo se posebno važnim od izbijanja pandemije koju je izazvao korona virus. Za borbu protiv Covid-19, EU je srpskom zdravstvenom sektoru dodatno pomogla, opredelivši preko 17,6 miliona evra za hitne potrebe.\nInvesticijom EIB, rekonstruisano je i izgrađeno 20 velikih bolnica u Srbiji, uključujući Institut Torlak i Klinički centar Niš, Klinički centar Novi Sad, a ulaže se i u obnovu kliničkih centara u Beogradu i Kragujevcu.\nEU je opremila bolnice, laboratorije, zavode za javno zdravlje i za transfuziju krvi i obezbedila 284 ambulantna vozila za zdravstvene centre širom Srbije, od kojih je 134 isporučeno sa respiratorima, koji su krucijalni za borbu protiv korona virusa.\nNovac Evropske unije je omogućio nove modernije operacione sale, urgentne centre, veliki broj bolničkih kreveta, nova ambulantna vozila i bolničke kuhinje i opremu za higijenu kupljene za centre u Kikindi, Pančevu, Somboru, Subotici, Smederevu, Sremskoj Mitrovici, Paraćinu, Ćupriji, Jagodini, Zaječaru, Čačku, Kruševcu, Užicu, Novom Pazaru, Leskovcu, Pirotu a posebno u Beogradu u četiri velike zdravstvene ustanove (KBC Zvezdara i Zemun, GAK Narodni Front i Institut za majku i dete).\nEU je pomogla da se uspostavi Nacionalni program za rano otkrivanje raka u Republici Srbiji, sprovela dopunsku edukaciju za lekare i medicinske sestre i obezbedila svi potrebnu opremu za detekciju raka dojke, grlića materice i debelog creva u najranijem stadijumu razvoja bolesti. Stigli su digitalni mamografi i mamografske kompjuterske stanice, nabavljene citološke laboratorije za bojenje velikog broja uzoraka koje pokrivaju sve regione Srbije, svim velikim srpskim boolnicama isporučeni su vrhunski kolonoskopi za dijagnostičku i terapijsku primenu kod promena na develom crevu.\nKupovina zaliha osnovnih lekova i ostalih sanitetskih sredstava za državne apoteke i zdravstvene ustanove u Srbiji ne treba zaboraviti, imajući u vidu donaciju EU u iznosu od preko 43 miliona evra tokom proteklih godina.\nEU je pružila potrebnu podršku srpskim laboratorijama, sa savremenom opremom i zalihama.\nManje zajednice takođe su imale koristi od EU pomoći za razvoj sistema zdravstvene zaštite. Zdravstveni centri u devet opština dobili su donacije, a posebna podrška upućena je najosetljivijim grupama, ženama, deci, osobama sa posebnim potrebama i ostalim ranjivim grupama. EU je podržala izgradnju Centra za hemodijalizu u Lebanu, koji skoro tri godine zbrinjava pacijente. Renoviranje Opšte bolnice u Prijepolju, domova zdravlja u brojnim manjim opštinama, rekonstrukcija Urgentnog centra u Novom Pazaru, donacija rendgen aparata u Ivanjici – samo su neka ulaganja evropskih poreskih obveznika u bolji zdravstveni sistem za građane Srbije.\nNeodložna pomoć EU Srbiji u borbi protiv KOVID-19:\nZahvaljujući pomoći Evropske unije omogućen je transport hitne medicinske opreme i materijala: Evropska unija je sa preko 7 miliona evra finansirala 15 kargo letova, koji su dopremili više od 720 tona robe, kako donacija EU tako i opreme koju je kupila Vlada Srbije.\nKupljeno je i 140 potpuno opremljenih trijažnih kontejnera, desetine monitora za intenzivnu negu, respiratora, beskontaktnih toplomera, zaštitnih maski, rukavica, odela, aparata i reagensa za PCR testove na SARS-CoV2, kao i 32 nova vozila hitne pomoći. U susret vakcinaciji protiv korova virusa, Evropska unija je pomogla nabaku zamrzivača i frižidera za čuvanje i 26 vozila za transport vakcina ka krajnjim korisnicima širom zemlje. Konačno, mozda najznačajnije, iz zemalja članica Evropske unije stići će i donacija miliona doza vakcina protiv korona virusa u okviru inicijative podrške zemljama zapadnog Balkana.\nTakođe, iako je Srbija kandidat za članstvo u EU, njeni građani umnogome imaju jednake mogućnosti kao i stanovnici Evropske unije, imajući u vidu da je Srbija deo Zajedničkog ugovora EU o nabavci zdravstvene opreme.\nSrbija je i deo Mehanizma civilne zaštite Evropske unije, a dostupan joj je još jedan evropski instrument – rescEU. Dostupnosti ovih instrumenata građanima Srbije obezbeđena je značajna pomoć u kriznim situacijama.\nDonacije Evropske unije (EU) zdravstvu u Srbiji iznose više od 200 miliona evra, a Evropska investiciona banka (EIB) omogućila je još 250 miliona evra povlašćenih kredita, od 2000. do danas.\nEU je opremila bolnice, laboratorije, zavode za javno zdravlje i zavode za transfuziju krvi i obezbedila 264 kompletno opremljenih vozila hitne pomoći za zdravstvene centre širom Srbije, od kojih je 134 isporučeno sa respiratorima.\nPodrška Evropske unije Srbiji u borbi protiv korona virusa podrazumeva milione evra upućenih zdravstvenom sistemu, od marta 2020, a pomoć i dalje konstantno pristiže.\nEvropska agencija za lekove (EMA)\nIzvršna agencija za potrošače, zdravstvo, poljoprivredu i hranu (CHAFEA)\nEvropska agencija za bezbednost i zdravlje na radu (EU-OSHA)


Grupa radnika Ministarstva unutrašnjih poslova (MUP) Kantona Sarajevo podnijela je Kantonalnom tužilaštvu krivičnu prijavu protiv policijskog komesara Nusreta Selimovića zbog, kako su naveli, kršenja Zakona o javnim nabavkama.\nGrupa radnika MUP-a Kantona Sarajevo traži od Agencije za istrage i zaštitu (SIPA), Kantonalnog tužilaštva, Agencije za javne nabavke BiH i federalnog MUP-a da istraže navodno favorizovanje određenih, kako navode, “prijateljskih firmi” komesara Nusreta Selimovića koje pobjeđuju na tenderima.\nVrijednost ugovora koje su dobile četiri firme tokom prošle i ove godine iznosi gotovo sedam miliona KM, navedeno je u krivičnoj prijavi. Radnici navode da je kršenja Zakona o javnim nabavkama bilo i tokom pandemije virusa korona.\nTags #MUP KS #Nusret Selimović\nSZO zabrinut zbog novog širenja ebole u DR Kongo


Oni su rekli da sankcije, koje bi mogle da ciljaju najveće ruske banke i mogućnost Moskve da menja rublje u dolare i ostale valute, su osmišljene da uvere Putina da skloni na hiljade vojnika koji se nalaze u blizini ukrajinske granice.\nBajdenov tim je odredio set ekonomskih kazni koje bi bile uvedene u slučaju ruskog napada na Ukrajinu, kazao je visoki zvaničnik Bajdenove administracije, dodaje britanska novinska agencija.\n"DUGO ĆE TRAJATI" Putin i Bajden danas razgovaraju onlajn, jedna od tema - TENZIJE OKO UKRAJINE\nDrugi izvor upoznat sa situacijom rekao je da se razgovaralo o ciljanju "Putinovog unutrašnjeg kruga", ali da nije doneta nikakva odluka.\nSankcije protiv najvećih ruskih banaka i nemogućnost da se rublje menjaju u druge valute su razmotrene, dodao je drugi izvor.\nCNN je naveo da bi SAD mogle da preduzmu ekstreman korak da isključe Rusiju iz međunarodnog platnog sistema SWIFT, koje koriste banke širom sveta.\nBlumberg je naveo da SAD i EU razmatraju sankcije protiv Ruskog fonda za direktna ulaganja, poznatog po tome što je nadležan za distribuciju Sputnjika V.\n"AMERIKA I SAVEZNICI SPREMNI DA ODGOVORE NA RUSKU INVAZIJU" Bajden najavio napad Putinu ako Rusija krene na Ukrajinu\nBajden potvrdio: Upozorio sam Putina da će platiti STRAVIČNU CENU ako napadne Ukrajinu


Beta\t 19. jula 2016. 13:15\nDo početka sledeće nedelje biće završen spisak svih objekata za rušenje u Beogradu koji su gradjeni suprotno Zakonu o ozakonjenju i Zakonu o planiranju i izgradnji, saopšteno je danas nakon sastanka predstavnika Ministarstva gradjevinarstva, saobraćaja i infrastrukture i Grada Beograda.\nDogovorili su se da učine sve da zaustave nelegalnu izgradnju i da krivično odgovoraju svi koji krše zakon, uključujući i predstavnike opština i gradjevinske inspektore.\n“Ovi objekti biće uporedjeni sa satelitskim snimkom koji je sada dostupan i Gradu Beogradu, kako bi se utvrdilo da li su gradjeni posle donošenja zakona. Ako se utvrdi kršenje zakona, protiv investitora, ali i gradjevinskih inspektora i opštinskih službenika, biće pokrenuti krivični postupci, jer je nelegalna gradnja po stupanju na snagu Zakona o ozakonjenju krivično delo”, navodi se u saopštenju.\nMinistarstvo i Grad Beograd formiraće zajedničku Radnu grupu koja će nadzirati i pratiti rad svih institucija nadležnih za sprovodjenje Zakona o ozakonjenju i Zakona o planiranju i izgradnji.\n“Svaka gradnja bez dozvole od dana usvajanja Zakona o ozakonjenju, odnosno 26. novembra 2015. godine, predstavlja krivično delo. Takvi objekti ne mogu biti predmet ozakonjenja, već se za njih odmah donosi rešenje o rušenju i zakazuje izvršenje. Svako ko ne postupa na ovaj način čini krivično delo i za to će odgovorati”, rekla je Damnjanović.


Fudbalski savez Jablaničkog okruga podelio lopte - TV 4S\nFudbalski savez Jablaničkog okruga podelio lopte\nOd tv4s\t Poslednja obnova mar 27, 2018\nFudbalski savez Jablaničkog okruga podelio je 32 fudbalske lopte a za ovu donaciju izdvojeno je 160 hiljada dinara, kojom je Fudblaski savez ispunio obećanje dato na poslednjoj skupštini Fudblaskog saveza Jablaničkog okruga, da će svi klubovi dobiti po jednu kvalitetnu fudbalsku loptu. Naše dve lige su jedne od najboljih liga ne samo u regionu istočne Srbije, nego i na teritoriji čitavog Fudbalskog saveza Srbije. To se pokazalo u takmičenju prošle godine, to se dokazuje i u ovoj takmičarskoj sezoni rekao je Dragan Stojiljković, predsednik Fudbalskog saveza Jablaničkog okruga.\nDragan Stojiljković istakao je ovom prilikom da veliku pomoć pruža lokalna samouprava na čelu sa gradonačelnikom Goranom Cvetanovićem, koji je zajedno sa svojim timom prepoznao značaj fudbala kao najvažnije sporedne stvari na svetu.\nU ime lokalne samouprave prisutne predstavnike sportskih klubova pozdravila je članica Gradskog veća zadužena za sport Brankica Stamenković.\nDrago mi je što postoje ovakve inicijative i što nijedna donacija nije mala, svaka doprinosi da se nešto u klubu dešava i da stvari idu na bolje. Želim vam puno uspeha i da u narednom periodu svaki od naših klubova krenu bar jedan korak više, poručila je članica Gradskog veća Brankica Stamenković.\nPočeli su radovi na izgradnji saobraćajnice u Pridvorici.\n„Evo ruka prijatelju“


Poznato je da Savom neretko pluta smeće, posebno kada dođe do povlačenja vodostaja reke, ali naša sugrađanka uspela je da snimi - zamrzivač.\n"Sediš na Savi, mirno, fino, kad ono pored plovi zamrzivač" - napisala je korisnica Tvitera iznad video snimka koji je postavila na ovoj društvenoj mreži.\nJedan od komentara je bio da "neko opet hladi pivo", dok je jedan korisnik Tvitera pitao "da li je ispravan", a bilo je i onih koje je ova pojava inspirsala da virtuelno zapevaju "morem plovi jedna mala barka".\nPOGLEDAJTE Rekom Savom u Beogradu teku TONE smeća\nMeđutim, koliko god neobično delovalo, zapravo plutanje zamrzivača u Savi i nije toliko bizarna pojava. Kako svedoče zaposleni na splavovima u novobeogradskom Bloku 44, čak nekoliko puta godišnje vide kako rekom plutaju i leševi životinja.\nDa li su krivi neodgovorni vlasnici, visok vodostaj reke koji nakon povlačenja uspe da dovuče smeće sa obale ili je nešto drugo u pitanju, ostaje nejasno.


Obama i Putin zajedno u borbu protiv islamista, ali bez saglasnosti o ulozi Asada – Zvornik Danas\nNaslovna/izbor urednika/Obama i Putin zajedno u borbu protiv islamista, ali bez saglasnosti o ulozi Asada\nNJUJORK – Američki i ruski predsjednik Barack Obama i Vladimir Putin u ponedjeljak su se suglasili da će njihovi vojni dužnosnici razgovarati o tome kako izbjeći sukob oko potencijalne operacije u Siriji gdje Moskva isključuje kopnene akcije, ali ne i zračne udare, no razilaze se oko uloge sirijskog predsjednika Bašara al-Asada.\nPrvi sastanak Putina i Obame nakon dvije godine, održan na rubu godišnjeg zasjedanja Generelane skupštine UN-a, trajao je 90 minuta od kojih je polovina bila posvećena Ukrajini, a polovina Siriji, prenosi Reuters pozivajući se na neimenovanog američkog zvaničnika.\nKako je izvjestio Rojters, Putin je na pres konferenciji poslije susreta rekao da je razgovor bio veoma koristan i otvoren, i izrazio spremnost da unapredi odnose sa SAD i da radi na prevazilaženju postojećih razlika.\nRuski predsjednik je dodao da o sudbini sirijskog predsednika treba da odluči sirijski narod, a ne lideri SAD ili Francuske.\nRojters navodi reči neimenovanog američkog zvaničnika da su se Obama i Putin složili da nađu političko rješenje u Siriji, ali da se ne slažu oko sudbine sirijskog predsjednika.\nOni su se saglasili i da američka i ruska vojska treba da razgovaraju kako ne bi došlo do konfliktne situacije u eventualnim operacijama u Siriji.\nObama je rekao Putinu da SAD veruju da neće doći do stabilizacije situacije u Sirji dok god je Basaar al Asad na vlasti.\nPrema rečima američkog zvaničnika, Putin je rekao Obami da je svijetu potrebna podrška Asada jer njegova vojska ima najbolje šanse da porazi ekstremiste Islamske države.\nAmerički zvaničnik je rekao i da je Obama izrazio zabrinutost Putinu u vezi sa primenom sporazuma iz Minska o Ukrajini, uključujući namjeru proruskih aktivista da održe lokalne izbore.\nDvojica predsjednika su, kako je navedeo isti izvor, polovinu vremena tokom susreta posvetila situaciji u Ukrajaini, a polovinu situaciji u Siriji.\n[mom_video type=“youtube“ id=“ZppCsvh-Qxk“]\nobama putin sirija\nU planu tri parkinga i nove jednsmjerne ulice\nPšenica zasijana na 550 hektara


subota, 04 avgust 2018 11:33\nU Dubovcu je i zvanično otvoreno Dubovačko leto, 5. po redu, a glavni događaj, kao i svake godine, jeste turnir u malom fudbalu, koji je ove godine okupio najveći broj ekipa do sada.\nPred velikim brojem posetilaca, fudbalski turnir otvorio je pomoćnik predsednice Opštine, Ratko Mosurović, koji je pohvalio trud Dubovčana i kvalitet organizacije jednog ovakvog sportskog događaja, koji raste iz godine u godinu i privlači sve veću pažnju zaljubljenika u fudbal.\nNeposredno pre otvaranja, publiku je igrama uveseljavalo KUD "Paja Marganović" iz Deliblata, a u revijalnom delu odigrana je utakmica između organizatora - MZ Dubovac i OO SNS Kovin. U vrlo uzbudljivoj i neizvesnoj utakmici, pobedu je u samom finišu odnela ekipa MZ Dubovac, i to samo golom razlike (5:4).\nPosle revijalne utakmice, počeo je takmičarski deo turnira, koji će trajati naredne 3 nedelje, a u kome će se nadmetati 45 ekipa u različitim kategorijama.\nViše vesti iz ove kategorije: « Moto skupod 3. do 5. avgusta na Dunavcu U Mramorku raste najveći vetropark u Srbiji »


U utorak "večiti derbi"\nU utorak, 1. decembra od 17.30 časova u ledenoj dvorani "Pionir" igra se derbi meč Prvenstva Srbije u hokeju na ledu između Crvene zvezde i Partizana.Hokejaški "večiti derbi" kao retko kada u poslednjih nekoliko godina privlači veliku pažnju...\nZVEZDA PREOKRETOM DO DRUGE POBEDE\nHokejaši Crvene zvezde zabeležili su drugu pobedu u državnom prvenstvu Slovenije, pošto su u sredu u Kranju savladali domaći Triglav rezultatom 5:3 (1:1, 1:1, 3:1). Crveno-beli su posle startne pobede nad ekipom Zagreba na Velesajmu (7:4),...\nPutin slavi 63. rođendan igrajući hokej (VIDEO)\nPredsednik Rusije Vladimir Putin, učestvovaće danas u hokejaškoj utakmici i tako proslaviti svoj 63. rođendan, saopšteno je iz Kremlja. "Putin će, tradicionalno, igrati hokej na ledu sa svojim starim prijateljima - poznatim hokejašima veteranima...\nPartizan ubedljivom pobedom do trećeg mesta\nHokejaši Partizana osvojili su treće mesto u prvoj rundi Kontinental kupa koja je u nedelju završena u Beogradu. Crno-beli "oklopnici" su u poslednjem kolu u direktnom duelu za treću poziciju ubedljivo savladali izraelski Rišon Devils rezultatom 9...\nPartizan pao u drugoj trećini, u nedelju za treće mesto\nHokejaši Partizana zabeležili su drugi poraz u A grupi Kontinental kupa koji se u nedelju završava u Beogradu. Crno-beli su u drugom kolu poraženi od turske ekipe CSKA iz Sofije rezultatom 4:1 (0:0, 3:0, 1:1).U prvom meču drugog dana CSKA Sofija...\nHokejaši Partizana prvaci Srbije\nBEOGRAD - Hokejaši Partizana osvojili su 19. titulu prvaka države, a devetu uzastopnu, pošto su i u revanš meču finala plej-ofa savladali ekipu Beostara rezultatom 7:3 (1:2, 3:1, 3:0). Dva gola za Partizan postigao je Boris Gabrić, dok su se po...\nHokejaši Partizana trijumfovali u "večitom derbiju...\nHokejaši Partizana pobedili su večeras "večitog rivala" Crvenu zvezdu rezultatom 6:4 (2:1, 4:2, 0:1) u 11. kolu Prvenstva Srbije odigranoj Ledenoj dvorani Pionir.Aktuelni šampion je i u trećem duelu ove sezone bili uspešsniji od Zvezde i opravdao...\nLedena dvorana "Pionir" ovog subotnjeg popodneva postala je deo verovatno jedne od najsvetlijih stranica istorije domaćeg hokeja, a sigurno najvećeg hokejaškog događaja na ovim prostorima u poslednjih tridesetak godina, a možda i duže. ...\nPrva pobeda Srbije na SP juniora\nReprezentacija Srbije uzrasta do 20 godina zabeležila je prvu pobedu na Svetskom prvenstvu u Španiji, pošto je u meču četvrtog kola savladala selekciju Islanda rezultatom 4:2 (1:0, 3:1, 0:1). Loša sreća iz meča protiv Australije u kojem je naša...\nMinistar Udovičić sa najmlađim hokejašima (VIDEO)\nVanja Udovičić, ministar omladine i sporta u Vladi Republike Srbije, otvorio je Međunarodni turnir u hokeju na ledu ʺMiodrag Šišić Šileʺ. U dve uzrasne kategorije, do osam odnosno do deset godina takmičiće se više od 300 mlaih hokejaša iz Srbije,...


Tanjug 9. oktobra 2019. 20:13\nBEOGRAD – U Muzeju Srpske Pravoslavne Crkve večeras je otvorena izložba „Osam vekova umetnosti pod okriljem Srpske pravoslavne crkve“, koja je deo centralne svečanosti obeležavanja ovog značajnog datuma srpske cvrkve, a patrijarh Irinej napomenuo je da izložba sadrži umetničke vrednosti koje su stvarane u srpskoj crkvi u osam vekova njenog trajanja.\n„Mnoga od tih umetničkih dela su se i ranije nalazila u Patrijašiji, dok su neka od njih bila rasuta po srpskim manastirima. Ovde imamo priliku da se upoznamo sa svetinjama i umetničkim delima ne samo iz manastira Krka i Visoki Dečani već i iz ostalih srpskih manastira koji su riznice velikih umetničkih dela“, kazao je patrijah.\n„Kroz vekove su različiti zavojevači nosili i raznosili srpske svetinje i umetničke vrednosti, ali najbolje od onog što smo sačuvali sadrži ova izložba“, kazao je patrijarh i pozvao nadležne da se u dogovoru sa Crkvom nađe „pristojan prostor za muzej SPC i našu biblioteku koja je velika i bogata, kako bi svi zainteresovani bili u prilici da vide umetničke vrednosti koje posedujemo“.\n„To nasleđe podrazumeva ne samo čuvanje i izlaganje predmeta. Ti artefakti su za nas od izuzetnog značaja i u duhovnom smislu. To su relikvije našeg naroda koji je spasavajući goli život i bežeći od različitih najezdi uspeo da sačuva svoje najznačajnije svetinje kao što su mošti svetitelja i relikvije koje su naši carevi i kraljevi zaveštavali crkvi i ostavljavali u amanet generacijama iza njih“, kazao je Radovanović i dodao da izložba prikazuje kontinuitet postojanja Srpske pravoslavne crkve kroz vekove.\nIzdvajaju se drevni rukopisi na pergamentu iz Pećke Patrijaršije i Visokih Dečana s kraja 12. i početka 13. veka, kao i prve srpske štampane knjige – Cetinjski oktoih i Beogradsko četvorojevanđelje.


Održane radionice za jačanje konkurentnosti bh. građevinskih proizvoda - informativa.ba\nBiznis EU Održane radionice za jačanje konkurentnosti bh. građevinskih proizvoda\nOdržane radionice za jačanje konkurentnosti bh. građevinskih proizvoda\nRadionice pod nazivom "Stvaranje regulatornog osnova za jačanje konkurentnosti BiH proizvođača građevinskih proizvoda na EU i domaćem tržištu" i "Promocija prirodnih lokalnih materijala na BiH tržištu - podizanje svijesti o utjecaju materijala na zdravlje i okoliš" održane su 23. i 24. juna u Sarajevu.\nPrethodno su održane radionice "Izolacijski proizvodi od prirodnih materijala" i "Certficiranje izolacijskog proizvoda od prirodnih materijala" na kojima su predstavljene značajne osobine i primjena izolacionih materijala od prirodnih sirovina (ovčija vuna, slama i drugi), radi pronalaženja optimalnih rješenja za prevazilaženje postojećih barijera za poticaj proizvodnje i upotrebe ovih materijala u BiH.\nPomenute radionice su nametnule potrebu za kreiranje hodovnika s prijedlogom sistemskih rješenja za jačanje konkurentnosti BiH proizvođača građevinskih proizvoda na EU i domaćem tržištu, kako kroz regulatorni okvir u sistemskim rješenjima i poticanje proizvodnje građevinskih termoizolacionih proizvoda od prirodnih materijala, tako i kroz podizanje svijesti korisnika o istim.\nRadionice su održane u organizaciji udruženja Green Councila, a uz podršku Norveške ambasade i Internacionalnog BURCH Univerziteta, saopćeno je iz Green Councila.


O nama • Plastik INS - Inđija\nPlastik INS deo je grupe Plastik, jednog od vodećih proizvođača plastične ambalaže za potrebe industrijskih i drugih sektora kako u Srbiji i Sloveniji tako i u drugim zemljama okruženja i Evropske unije.\nRobna marka koju naše preduzeće stalno unapređuje modernim tehnologijama i tržišnim pristupima, zasniva se na 60-godišnjoj tradiciji. Naši pouzdani proizvodi omogućavaju našim kupcima da bezbedno manipulišu robom u atraktivno oblikovanoj ambalaži. U svom poslovanju uvek izlazimo u susret željama svojih klijenata razvijanjem novog ili modifikovanjem postojećeg proizvoda, a proizvode isporučujemo i u manjim količinama. Svoju odzivnost dokazujemo blagovremenom isporukom i dobrim logističkim servisom. Dugogodišnje iskustvo, odzivnost, moderno opremljena proizvodnja i razvojni timovi čine osnovu dugoročne partnerske saradnje preduzeća Plastik sa svojim kupcima.\nTradicija i životna sredina\nDuga tradicija plastika je počela 1959 godine sa preduzećem ŽICA za proizvodnju metalnih proizvoda, koje je 1966. godine preimenovao u ITEK – Industrija transportne ambalaže Kanal, kada se preduzeće usmerilo na proizvodnju transportne ambalaže. Veliku prekretnicu predstavljala je proizvodnja prve plastične korpe za pivo u februaru 1967. godine, kada je počela proizvodnja plastične ambalaže ubrizgavanjem. Danas preduzeće Plastik nastavlja svoju 60-godišnju tradiciju i ponosno se prestavlja kao vodeći proizvođač plastične ambalaže za industrijske proizvode u Sloveniji. Preduzeće stalno optimizuje proizvodnju i nadograđuje je novim tehnologijama i novim proizvodnim pristupima, tehnikama iz oblasti automobliske industrije. Svojim radom stremi ka visokim standardima kvaliteta, omogućavajući svojim klijentima da bezbedno manupulišu svojom robom u skladu sa ekološkim trendovima i drugim standardima.\nPreduzeće takoše radi u pravcu očuvanja životne sredine, koju pokušava da očuva čistu, zato se čitava proizvodnja odvija u suživotu sa prirodom. Životnu sredinu takođe rasterećuje i sa proizvodnjom lakših tankozidnih kanti prilikom ubrizgavanja sa više od deset međusobno poznatih A-testova odnostno UN sertifikata za ambalažu za opasne materije. Pošto se preduzeće nalazi pored Soče, jedne od najlepših reka u Evropi, odgovornost prema životnoj sredini je još veća.\ntel: +381 22 510 969


O interventnom otkupu junadi saopštenje Udruženja „Agroprofit” | Poljosfera\nO interventnom otkupu junadi saopštenje Udruženja „Agroprofit”\nSaopštenje Udruženja „Agroprofit” prenosimo u celini.\nPotrebna intervencija ministra Nedimovića\nUpravni odbor Udruženja „Agroprofit”, u okviru koga je okupljena Proizvodna grupa odgajivača tovnih rasa goveda, razmatrao je danas realizaciju dogovora postignutog sa Ministarstvom poljoprivrede, šumarstva i vodoprivrede o interventnom otkupu junadi za potrebe Državnih robnih rezervi i razlozima za dvadesetodnevno „pripremanje”.\nUpravni odbor je do sada aktivno učestvovao u formiranju modela interventnog otkupa junadi. Sa predstavnicima Ministarstva na sastanku 16. maja u Novom Sadu, uz prisustvo više od stotinu odgajivača junadi, i saglašeni su zaključci.\nOcenjeno je da je zastoj u izvozu doneo vanrednu situacijui i da zbog toga državna administracija treba da stupi u zaštitu stočara.\nU tom smislu je i zaključeno da se sprovede interventni otkup i da se farmeri odmah naplate preuzimanjem merkantilnog kukuruza iz Robnih rezervi i to za kilogram žive vage junadi oko 17 kilograma merkantilnog kukuruza.\nZaključeno je da farmer može u otkup ponuditi najviše 30 komada junadi, najmanje težine 450 kg, a da se „gornja” težina, zbog dužeg tova, ne ograničava.\nZa realizaciju ovog dogovora bilo je potrebno da se donese odluka na Vladi o količini kukuruza i da komisija utvrdi pojedinosti.\nDo danas Državne robne rezerve nisu objavile poziv za interventni otkup, a komisija, na čijem čelu je Nenad Terzić iz Ministarstva poljoprivrede, promenila je po nalogu Nenada Katanića, pomoćnika ministra, ostvareni dogovor na kome je i sam učestvovao. Tako je umesto 12.000 ili 15.000 tona kukuruza za razmenu predloženo 10.000 tona, iako su Robne rezerve spremne da uključe i više od zahteva. Katanić je paritet smanjio na 15,3 kg, a umesto da se junad odmah prerađuje u klanice predvideo je da farmeri uz hipoteke ili menice preuzmu kukuruz, a da junad prodaju kome znaju, stim što bi jednog dana i Robne rezerve tražile isporuku ugovorene junadi.\nOvakvim ponašanjem predstavnika Ministarstva poljoprivrede izvršen je pokušaj legalne prevare stočara, što odgovara i korumpiranim pojedincima u Državnim robnim rezervama, koji žele da kukuruz ostane što duže kod skladištara o trošku države, od čega pojedini državni službenici imaju korist.\nUpravni odbor ne želi da veruje da je zastoj u interventnom otkupu junadi delo organizovanog klana, sa velikim posledicama po ugled Ministarstva poljoprivrede i Državnih robnih rezervi i zbog toga očekujemo hitne mere.\nUpravni odbor Udruženja očekuju zaštitu interesa stočara uz pomoć ministra poljoprivrede Branislava Nedimovića.\nKao moguće rešenje navodimo sledeće predloge:\n– da se izbegne plaćanje junadi kukuruzom unapred (bez preuzimanja), da paritet bude 1 kg žive vage: 17,0 kg kukuruza (plus PDV);\n– da se sa jednog gazdinstva može otkupiti najviše 30 komada junadi, a najmanje 5 i ako su na gazdinstvu provela najmanje 90 dana;\n– da se u razmenu sa uvećanjem kvote kukuruza sa prioritetom preuzmu grla sa poplavljenih područja, gde više nema kabastih hraniva.\nUpravni odbor očekuje od Privredne komore Srbije da što pre iznese procene o tome gde su naša tržišta za juneće meso i da li je sa tog stanovišta ova delatnost održiva. Sva davanja i podsticaji države do sada su pozitivno uticali na razvoj tovnog govedarstva, pa je tako znatno povećan i broj kvalitetnih priplodnih grla iz uvoza za oko hiljadu.\nUpravni odbor pristigle inicijative za proteste zbog prodaje junadi smatra neozbiljnim, jer potiču od onih koji po svaku cenu žele da se istaknu i nisu članovi Udruženja.\nNaprotiv, smatramo da postoji dovoljno podataka o stanju u tovnom govedarstvu i da će nezrele i nerazumne trenutne odluke pojedinaca biti prevaziđene i da će uskoro biti sproveden koristan interventni otkup junadi.\nTags: agroprofitinterventni otkupjunadNedimovićtovna goveda


Saopštenje Udruženja lokalnih i regionalnih medija, novinara i medijskih radnika - eVršac\nSaopštenje Udruženja lokalnih i regionalnih medija, novinara i medijskih radnika, Komnet, Prouns, Društvo novinara Vojvodine, Društvo novinara Niša, Udruženje medija i medijskih radnika, ARTS, prenosimo Vam u celosti.\nNaša snaga leži u našem glavnom cilju, a to je borba za što bolji položaj zaposlenih u lokalnim i regionalnim medijima, na šta su oni odavno zaboravili. I umesto da se UNS bavi ukupnom medijskom scenom da radi na poboljšanju položaja novinara i medijskih radnika, on se bavi našim udruživanjem. Pritom zaboravljaju da je medijska scena poslednjih godina, u monogome izmenjena.\nZato mi razumemo njihovo nezadovoljstvo, jer su monopolske pozicije UNSa, NUNS-a, NDNV-a, ANEM-a, našim organizovanjem i aktivnostima, prilično uzdrmane. Uz zahvalnost na prepoznavanju našeg značaja na medijskoj sceni Srbije, ubeđeni smo da potpredsednica Vlade i ministarka kulture i informisanja Maja Gojković, istrajati u nameri da se za bitna pitanja našeg esnafa čuje glas svih medijskih udruženja u skladu sa izmenjenom medijskom scenom Srbije.\nKomnet, Prouns, Društvo novinara Vojvodine, Društvo novinara Niša, druženje medija i medijskih radnika, ARTS


U Nišu ukrali pet miliona kilovata\nPreduzeće „Euro star“ ukralo je pet miliona kilovat-časova struje za sedam godina!\nIznenadna kontrola: Radnici „Jugoistoka“\nSedam godina su koristili jake magnete kako bi usporili rad strujomera, tvrde u „Jugoistoku“.\nPrevara je otkrivena pre nekoliko dana u iznenadnoj kontroli „Jugoistoka“ u asistenciji sa policijom i tužilaštvom na dve pumpe u ulicama Vojvode Mišića i 12. februar.\nKako saznaje „Blic“, kontrolori su deset sati stajali ispred sandučeta sa strujomerom, koje je na kraju otvoreno nasilno, po nalogu tužioca.\n- Analizom potrošnje ustanovili smo da je u 2006. godini pumpa u Vojvode Mišića trošila od 25.000 do 50.000 kilovat-časova mesečno, a da sada, zavisno od meseca, troši od 1.000 do 10.000 kilovat-sati. Takođe, i druga pumpa na Bulevaru 12. februar trošila je od 10.000 do 15.000, a sada od 1.000 do 3.000 kilovata. To nije normalna potrošnja jer se ništa u njihovim kapacitetima nije menjalo i zato smo krenuli u kontrolu - rekao je tehnički direktor „Jugoistoka“ Dragoslav Pavlović.\n- Uvek bi do sada vratili naše radnike da dođu za pola sata, uz izgovor da šef koji ima ključ od sandučeta nije tu. Verovatno bi, čim bi se radnici pomerili, uklonili magnete. Sada su, međutim, radnici odbili da odu i neprekidno stajali pored sandučetom celih deset sati. Kada je po nalogu tužilaštva otvoreno sanduče, nađeni su izuzetno jaki magneti koji utiču na struju koja prolazi kroz kalemove strujomera. Na taj način struja praktično prolazi ali se ne meri - objašnjava on.\nPavlović kaže da će protiv odgovornih u „Euro staru“ biti podnete krivične prijave jer je krađa struje krivično delo.\nŠef pravne službe „Euro stara“ Nikola Radulović izjavio je za „Blic“ da su iznenađeni medijskom pažnjom ali i prenaglašenim vremenom trajanja i iznosom neovlašćene potrošnje koji opisuje „Jugoistok“.\n- Pre samo tri meseca, 26. juna, ekipe „Jugistoka“ su kontrolisale ta dva merna mesta i konstatovale da je sve u redu, da je stanje ispravno. O tome postoje zapisnici potpisani od strane njihovih ovlašćenih lica. Nije nam jasno svrha potenciranja tako dugog perioda i tako velikog iznosa bez prethodne provere predmeta - rekao je Radulović.\nOn je dodao da će se o tome da li je bilo krađe struje ili ne izjasniti u toku krivičnog postupka “ako do njega dođe”.\nGodišnje se na području „Jugoistoka“ ukrade struje za pet milijardi dinara, što je vrednost 1.000 trafostanica, odnosno vrednost opreme koja opslužuje ceo grad Niš!


Dan online - Politika: Mladi da promovišu integracije - 2018-08-19\nPolitika SUGESTIJE TOKOM JAVNE RASPRAVE O STRATEGIJI INFORMISANJA U SUSRET ČLANSTVU U EU Mladi da promovišu integracije\nTokom javne rasprave o nacrtu Strategije za informisanje javnosti o pristupanju EU do 2022.godine, saradnica u Sekretarijatu Odbora za evropske integracije Skupštine Crne Gore Sanja Bulatović ukazala je na potrebu za intenziviranje aktivnosti sa snažnom porukom o važnosti članstva. To pokazuje izvještaj o javnoj raspravi koja je organizovana povodom izrade nacrta Strategije za informisanje javnosti o pristupanju EU.\nBulatovićeva je ukazala i na potrebu dodavanja poruka sa emotivnim tonom, koje treba da prikažu EU kao zajednicu vrijednosti i ideala.\nUkazala je na važnost intenziviranja aktivnosti koje vode ispunjenju specifičnog cilja – podstaći dijalog i aktivno učešće građana u debatama o reformama, uz ocjenu da kroz aktivnosti u protekle četiri godine to nije bilo dovoljno razrađeno. Sugerisala je da bi jedan dio strategije trebalo da se fokusira na to da objekti informisanja (mladi i grupe osjetljive na promjene) postanu multiplikatori, odnosno da budu dovoljno motivisani ne samo da se informišu, nego da djeluju u cilju aktivne promocije EU.\nKako je rekla Bulatović, nakon svake održane aktivnosti, bar jedna osoba koja se upoznala sa novim informacijama treba da bude dovoljno motivisana da svoje iskustvo, nova znanja ili podršku EU podijeli sa drugima.\n– Na primjer, ako se u nekom intervjuu u jutarnjem programu predstavlja rezultat realizovane aktivnosti, pored organizatora, u programu može da učestvuje i građanin koji može da podijeli svoje impresije. Time će se dobiti istinska povratna reakcija o kvalitetu i uspješnosti događaja, a pored toga, građani kojima se pruži prilika da doprinesu promociji procesa integracije biće mnogo spremniji da u neformalnoj komunikaciji razmjenjuju iskustva i mišljenja o EU. Takođe, jedan od rezultata ovakve komunikacije sa mladim ljudima može da bude kreiranje ekipe mladih ambasadora EU, koji će sa vršnjacima razgovarati o EU i njima bliskim temama koje se tiču procesa evropske integracije – navodi se u izvještaju.


BANJALUKA, Kvalitetne saobraćajnice, kao što su autoputevi i brzi putevi, preduslov su ozbiljnog ekonomskog razvoja, kao i poboljšanja kvaliteta života i rada stanovnika Republike Srpske (RS), navodi se u informaciji o izgradnji autoputeva i brzih puteva u Srpskoj koju je danas usvojila Vlada.\n“Izgradnja ovih saobraćajnica ujedno je krupan investicioni poduhvat, koji angažuje velike ljudske potencijale, povećava zaposlenost i podstiče razvoj niza drugih povezanih grana privrede”, navodi se u ovoj informaciji Ministarstva saobraćaja i veza.\nOdobrenje za upotrebu autoputa Gradiška – Banjaluka, dionica Mahovljani – Glamočani, prva faza u dužini od 5,72 kilometra izdato je 30. aprila 2011. godine, kada je i pušten u saobraćaj autoput u dužini od 5 383 metra, dok se preostalih 343,30 metara radi u okviru objekta Mahovljanske petlje, zbog neophodne sanacije klizišta na toj dionici, dok je ukupna vrijednost ovog projekta 133.841.752 KM.\nKada je riječ i izgradnji autoputa Gradiška – Banjaluka, dionica Gradiška – Mahovljani, druga faza u dužini od 26,48 kilometara, u informaciji se navodi da, osim osnovne trase, ova dionica sadrži ukupno 44,80 kilometara lokalnih i zamjenskih puteva, dva odmorišta, dvije petlje i 17 objekata od čega pet mostova, 10 nadvožnjaka i dva podvožnjaka.\nZbog objektivnih okolnosti u toku izvođenja radova, služba nadzora dala je pozitivno mišljenje o produžecima rokova i to za LOT-1 i LOT-2 29. jula 2010. godine.\nVrijednost izgradnje autoputa na dionici Gradiška – Mahovljani, prema dosadašnjim podacima je oko 3,5 miliona evra za kilometar, a nakon izvršenog okončanog obračuna radova, biće poznat pouzdan podatak.\nSa ciljem puštanja u saobraćaj dijela izgrađenog autoputa Gradiška – Banjaluka, dionica Mahovljani – Glamočani, bilo je potrebno uraditi privremeno uklapanje autoputa E 661 sa magistralnim putem Banjaluka – Klašnice u Glamočanima.\nMinistarstvo za prostorno uređenje, građevinarstvo i ekologiju je na osnovu nalaza Komisije za tehnički pregled 28. aprila 2011. godine izdalo odobrenje za upotrebu i puštanje u probni rad od 90 dana.\nPošto izvođač radova nije u potpunosti otklonio nedostatke, dobijeno produženje rješenja o odobrenju za upotrebu od 4. avgusta 2011. godine, sa rokom trajanja do 1. januara 2012. godine. Ukupna vrijednost realizacije na ovom projektu je 1.106.588 KM.\nProblem klizišta sjeverno od tunela “Laktaši”, može uticati na eventualno produženje roka na izgradnji Mahovljanske petlje, čija vrijednost radova po ugovoru iznosi 11.587.090 evra.\nOtvaranjem radova na petlji “Mahovljani”, uočeno je da klizište zahvata znatno širi pojas te je bilo neophodno izraditi projekat sanacije kompletnog klizišta.\nPredstavnici BiH i Hrvatske su potpisali nedavno međudržavni sporazum o izgradnji mosta preko rijeke Save kod Gradiške, kojim se definišu obaveze jedne i druge strane u izgradnji graničnih dionica i zajedničkog mosta.\nPostignut je dogovor sa Hrvatskom o zajedničkoj izgradnji ovog mosta, čija je procijenjena vrijednost 30 miliona evra, dok je Hrvatska sklopila ugovor za projektovanje sa Građevinskim fakultetom iz Zagreba u vrijednosti od 714.114 KM.\nJavno preduzeće “Autoputevi RS” pokrenulo je pribavljanje lokacijskih uslova za izgradnju mosta i pristupne saobraćajnice.\nIzgradnja autoputa Banjaluka – Doboj u ukupnoj dužini 71,912 kilometara podijeljena je u dvije funkcionalne cjeline – Banjaluka (Mahovljani) – Prnjavor u ukupnoj dužini 35,39 kilometara i Prnjavor – Johovac u dužini od 36,612 kilometara, a na trasi se ukupno nalazi 103 objekta, mostovi, tuneli i vijadukti.\nU toku je rješavanje imovinsko pravnih odnosa za glavnu trasu autoputa i postupkom eksproprijacije nekretnina dosad su obuhvaćene ukupno 2 944 parcele, odnosno 95,3 odsto od ukupnog broja parcela.\nAutoput na koridoru Pet ce prolazi kroz Srpsku u opšinama Doboj, Modriča i Vukosavlje u dužini od 46,80 kilometara i podijeljen je na tri LOT-a, Odžak – Vukosavlje u dužini od oko 6,45 kilometara, Vukosavlje – Johovac od oko 29,70 kilometara i Johovac – Doboj od 10,65 kilometara.\nOpštine Doboj, Modriča i Vukosavlje provele su zakonsku proceduru i usvojile regulacione planove, čime su stvoreni uslovi za ekspropijaciju i kvalitetnu pripremu za izgradnju autoputa. Za veći dio dionice autoputa kroz Srpsku dobijena je urbanistička saglasnost.\nProjektna dokumentacija glavnih projekata autoputa uspješno je usaglašena sa projektima hidroelektrana u okviru integralnog korišćenja voda rijeke Bosne na potezu od Doboja do Modriče.\nJavno preduzeće “Autoputevi RS” uputilo je dopis 25. avgusta ove godine Ministarstvu komunikacija i transporta BiH kojim traži izjašnjenje o roku isporuke preostale tehničke dokumentacije koja treba da bude isporučena na nivou glavnog projekta.\nKonzorcijum Hidroelektra inženjering i “EMS holding” 15. septembra 2010. godine izrazili su zainteresovanost za dodjelu koncesije za izgradnju, održavanje i upravljanje na dionici autoputa Banjaluka – Mrkonjić Grad – Mlinište – granica sa Federacijom BiH.\nJavni poziv za dodjelu koncesije za autoput Glamočani – Banjaluka – Mrkonjić Grad – Miliništa – granica sa FBiH raspisan je 21. juna 2011. godine, a krajnji rok za dostavu ponude je produžen do 30. decembra 2011. godine.\nJedan od prioritetnih pravaca izgradnje u Srpskoj je i brzi put na relaciji Istočno Sarajevo – Pale – Rogatica – Višegrad – Vardište – granica sa Srbijom, čija je dužina oko 130 kilometara.\nJP “Autoputevi RS” su, Nacrtom plana za 2012. godinu, predvidjeli izradu prethodne studije izvodljivosti sa generalnim projektom koja će biti osnova za izradu ostale projektne dokumentacije i realizaciju, zaključuje se u ovoj informaciji.\nTagovi: autoputautoputevi rsinformacijamahovljaniministarstvo saobracaja i vezavaznovlada rs\nVišković: Nećemo dozvoliti ugrožavanje rada aerodroma Mahovljani


Knjiga o suđenju za ubistvo Đinđića - NDNV\nKnjiga o suđenju za ubistvo Đinđića\nPosted on Sep 7 2008 - 7:59pm by admin\nPrva knjiga trilogije “Proces KP 5/03” o ubistvu premijera Srbije Zorana Đinđića čije su autorke novinarke Politike Dorotea Čarnić i Aleksandra Petrović izaći će iz štapme u sredu, 10. septembra. “Verujemo da je knjiga o suđenju optuženima za ubistvo Đinđića istorijski dokument o Srbiji pocetkom 21. veka i da predstavlja svedočanstvo o svemu što je pratilo taj sudski proces, kao i o jednom vremenu koje je bilo prelomno za istoriju Srbije”, rekle su autorke agenciji Beta.\nKnjiga je nastala na osnovu beležaka koje su autorke vodile tokom redovnog izveštavanja sa suđenja optuženima za ubistvo Đinđića i sadrži hronologiju svih dogadaja u vezi sa ubistvom, od 12. marta 2003. godine, kada je Đinđić ubijen, do dana kada je pred Specijalnim sudom izrečena prvostepena presuda.\nKnjiga je napisana u tri toma, kao trilogija na više od 1.300 stranica i u njoj se pominje više od 600 imena ljudi koji su na različite načine povezani sa tim događajem. U prvoj knjizi opisani su ubistvo Đinđića, uvođenje vanrednog stanja, akcija “Sablja” i suđenje do marta 2005. godine. Druga knjiga opisuje suđenje do aprila 2007. godine i sve obrte koji su pratili proces do završetka. Treća knjiga sadrži završne reči tužioca, punomoćnika oštećenih, advokata odbrane i optuženih, kao i prvostepenu presudu.\nDrugi i treći tom trilogije o ubistvu Đinđića biće predstavljeni na beogradskogm Sajmu knjiga krajem oktobra. Knjiga “Proses KP 5/03” izaći će u izdanju izdavačke kuće DIN Sedma sila i Multinacionalnog fonda kulture.\nZa ubistvo Đinđića na po 40 godina osuđeni su bivši pukovnik Državne bezbednosti i komandant Jedinice za specijalne operacije Milorad Ulemek Legija i njegov zamenik Zvezdan Jovanović, kao neposredni izvršilac ubistva. Na višedecenijske kazne osuđeni su i pripadnici JSO-a i članovi zemunskog kriminalnog klana. Izrečeno je ukupno 378 godina zatvorskih kazni. U Palati pravde sutra će početi sednica sudskog veća Vrhovnog suda Srbije po žalbama na prvostepenu presudu optuženima za ubistvo Đinđića.


Kosovo: Na osnovu naloga Specijalnog suda u Hagu uhapšen Salih Mustafa\nOvo je prva potvrđena optužnica i prvo hapšenje od Specijalnog suda Kosova u Hagu\nZulfija Jakupi | 24.09.2020\nSpecijalizovano tužilaštvo uhapsilo je danas na Kosovu Saliha Mustafu na osnovu naloga za hapšenje i dovođenje te potvrđene optužnice koje je izdao sudija za prethodni postupak Specijalizovanih veća Kosova, prenosi Anadolu Agency (AA).\nSpecijalizovano tužilaštvo je saopštilo da se u ovom trenutku vrši prebacivanje Mustafe u pritvorski objekat Specijalizovanih veća Kosova u Hagu gde će se njegovo prvo pristupanje sudu bez odlaganja obaviti pred sudijom za prethodni postupak.\n“U skladu sa Zakonom o Specijalizovanim većima i Specijalizovanom tužilaštvu, policija u okviru Specijalizovanog tužilaštva je ovlašćena i nadležna da vrši ovlašćenja koja prema kosovskom zakonodavstvu ima Policija Kosova. Pored toga, Zakon o Specijalizovanim većima i Specijalizovanom tužilaštvu predviđa da se, na osnovu naloga ili naredbe za hapšenje Specijalizovanih veća, sprovodi u pritvor lice protiv koga je optužnica potvrđena”, navodi se u saopštenju.\nOvo je prva potvrdjena optužnica i prvo hapšenje od strane Specijalnog suda Kosova u Hagu. Do sada je više stotina bivših pripadnika OVK-a saslušano pred Specijalnim sudom u svojstvu svedoka ili osumnjičenih.\nOni su privremenog karaktera sa konkretnim mandatom i nadležnošću u postupku za zločine protiv čovečnosti, ratne zločine i druga krivična dela prema zakonima Kosova, koja su započeta ili izvršena na Kosovu u periodu od 1. januara 1998. do 31. decembra 2000. godine od građana Kosova ili Savezne Republike Jugoslavije, odnosno protiv njih.\nHapšenje optuznica Specijalni sud Kosovo u Hagu


U dijaspori | Savez vojvođanskih Mađara\nCilj Vlade (Mađarske) je da mađarska zajednica, koja živi u dijaspori očuva svoj identitet, jezik i kulturu, odnosno povezanost sa Mađarskom – rekao je zamenik predsednika Vlade Tibor Navračič.\nMinistar pravde i uprave je izjavio da se mađarska unutrašnja i nacionalna politika u proteklih dvadeset godina najviše koncentrisala na Mađare koji žive u Srednjoj Evropi. U ovim državama su često morali da se suoče i sa raspadom zemlje, što nije svuda bilo jednostavno – na primer u Jugoslaviji.\nU potpunosti se slažem da je naša obaveza da za mađarsku decu u dijaspori obezbedimo mogućnost pohađanja škole na maternjem jeziku. Potrebno je izraditi adekvatna rešenja za svaku sredinu i obezbediti ili domove učenika ili prihvatljiv sistem putovanja.\nNeophodna je saradnja institucija, kao što su domovi učenika, fondacije, udruženja, koje funkcionišu u dijaspori i obezbeđuju specifične usluge, zajedničko zastupanje interesa i naravno, potrebno je konstantno pratiti, analizirati stanje u dijaspori, procedure koje se javljaju, promenljive okolnosti i izazove.\nŠto se tiče Vojvodine, Mađari koji žive u Banatu, Sremu, u južnom, odnosno zapadnom delu Bačke se smatraju dijasporom. Broj Mađara koji žive u dijaspori je manji, to je jedna trećina Mađara iz Vojvodine. Na žalost, vojvođanski Mađari po starosnoj strukturi predstavljaju stariju populaciju. Pored smanjenja prirodnog naraštaja, u krugu njih je visoka želja za migracijom i veliki broj onih, koji su migrirali.\nZa mađarsku zajednicu u dijaspori, obrazovanje na mađarskom jeziku od zabavišta do srednje škole, odnosno do fakulteta predstavlja pitanje od ključnog značaja.\nNapori za postojanje grupa na mađarskom jeziku u zabavištima ili mađarskih odeljenja u školama će uroditi plodom jedino ako političari, vaspitači koji rade na terenu, nevladine organizacije i roditelji tesno sarađuju, pošto se dešava da ljudi jednostavno ne žele da uživaju u postojećim pravima, pa čak i kada postoji mogućnost za to, ne upisuju svoju decu u školu na maternjem jeziku. Dakle nije dovoljno samo obezbediti mogućnost obrazovanja na maternjem jeziku, već je potrebno i potražiti roditelje mađarske dece predškolskog uzrasta.\nZa one koji organizuju obrazovanje u dijaspori je od izuzetnog značaja što je zahvaljujući Nacionalnom savetu mađarske nacionalne manjine trenutno rešeno finansiranje školskih autobusa. U Zrenjaninu na primer školski bus skuplja osnovce sa periferije grada i vozi ih u školu, koja se nalazi u centru.\nVeć u zabavištu je značajno, na kom jeziku deca pohađaju predškolski program. U Zrenjaninu na primer funkcioniše tzv. vikend zabavište, čija suština je da se za one koji idu u srpsko zabavište, organizuje predškolsko na mađarskom, na taj način im ostavljajući mogućnost da se vrate u obrazovanje na mađarskom jeziku.\nNevladine organizacije mogu da imaju veliku ulogu u građenju zajednice, očuvanju tradicije i identiteta. One su od izuzetnog značaja u dijaspori, pošto mogu da znače i onaj teren, na kojem pojedinci imaju prilike da koriste svoj maternji jezik i održavaju kontakte sa svojim sunarodnicima.\nNevladine organizacije dijaspore bi nekako trebalo pozitivno diskriminisati s obzirom na ostale prilikom konkursa, pošto su manje konkurentne. Dijaspora ima svoje kulturne manifestacije. U više slučajeva, ove manifestacije nisu odgovarajućeg nivoa. Kulturna udruženja u ovoj sredini funkcionišu u vrlo teškim uslovima, pa je zbog toga kulturna aktivnost konzervirana na određenom nivou. Ali sve je to zapravo ekonomsko pitanje.\nKulturna udruženja nemaju novca za koreografe ili reditelje. Stoga, potrebno je i dalje obezbeđivati materijalnu podršku za kulturne manifestacije Mađara u dijaspori. Niz manifestacija za očuvanje tradicije, nacionalne kulture, jezika i identiteta je potrebno proširiti modernijim sadržajima. Trebalo bi obezbediti kvalitetne pozorišne predstave i na teritorijama, gde Mađari žive u dijaspori: sa gostujućim predstavama sa teritorija gde Mađari žive u većini ili iz matične zemlje.\nSve u svemu, najznačajnija polja za dijasporu, na koja treba obratiti pažnju su: očuvanje obrazovanja na maternjeg, mađarskom jeziku na teritorijama, na kojima Mađari žive u dijaspori; pojačanje i razvoj kulturnog života; odnosno kanalisanje ekonomskih ulaganja u dijasporu.\nI na kraju, pozitivno je što postoje manifestacije dijaspore, funkcionišu uspešni programi školskih autobusa, postoje osobe, koje prihvataju ulogu vaspitača u dijaspori i u sistemu konkursa se u poslednje vreme trude da dijaspori obezbede prioritet, ali postoji bojazan da će izostati podrška, da će ljudi izgubiti interesovanje ili da jednostavno neće uspeti pospešivanje društvenog života u nekim sredinama.


Novaković Bursać: Niko ne razvaljuje BiH bolje od Komšića - Argumenti\nNaslovna BiH Novaković Bursać: Niko ne razvaljuje BiH bolje od Komšića\nNovaković Bursać: Niko ne razvaljuje BiH bolje od Komšića\nObraćajući se lažno u ime BiH pred Generalnom skupštinom UN, predsjedavajući Predsjedništva BiH Željko Komšić još je jednom dokazao da mu akti sopstvene zemlje ništa ne znače i da niko ne razvaljuje bolje BiH od njega i onih koji su mu svih ovih godina pomagali da uzurpira pozicije, ocijenila je za Srnu šef Kluba SNSD-a u Predstavničkom domu parlamenta BiH Snježana Novaković Bursać.\nBursaćeva je reagujući na obraćanje Komšića pred Generalnom skupštinom UN bez odluke Predsjedništva i bez usaglašenog teksta, navela da je on „iznoseći lične i partijske konstrukcije i stavove, posebno o susjednim državama i nekim događajima koji su se dešavali u regionu, opet potvrdio da ta politika sarajevske čaršije zna samo za sebe i da su joj razumijevanje okruženja i stvarna želja za mirom i saradnjom u regionu potpuno neželjene stvari“.\n– Iz naše perspektive posebno je tragikomičan dio Komšićevog obraćanja u vezi sa klimatskim promjene i tobožnja briga za obnovljive izvore energije, znajući da se on i njegovo okruženje svim silama trudi da zaustavi najveće projekte iz ove oblasti koji su u pripremi, a bez ijednog valjanog pravnog ili bilo kog drugog razloga. Sve u svemu, ovo njegovo takozvano obraćanje u ime BiH je još jednom pokazalo da BiH je sve više takozvana država – istakla je Bursaćeva.\nKomšić se danas obratio na Generalnoj sjednici UN bez odluke Predsjedništva i bez usaglašenog teksta govora. On je, između ostalog, ukazao da postoje nastojanja čiji je „konačni cilj raspad ili dezintegracija BiH i anektiranje dijelova njenih teritorija“ od strane susjednih zemalja.\nSrpski član Predsjedništva BiH Milorad Dodik ranije je upozorio generlanog sekretara UN Antonija Guteresa da, zbog internih pravila i procedura, trenutno nema predstavnika iz BiH koji ima pravo i ovlaštenje dati izjavu pred bilo kojim međunarodnim tijelom ili forumom u ime BiH, uključujući i 76. zasjedanje Generalne skupštine UN.


Portal Sarajevo-RS.com - Zvizdić: Ponovo pokrećemo proceduru za usvajanje akciza\nZvizdić: Ponovo pokrećemo proceduru za usvajanje akciza\npetak, 19 maj 2017 16:59\n''Savjet ministara BiH će napraviti novi krug razgovora. Incijativa mora krenuti ponovo od Upravnog odbora Uprave za indirektno oporezivanje BiH. Obavićemo razgovore, posebno sa Savezom za promjene, MMF i drugim učesnicima, posebno o pitanju ugradnje odredbi o plavom dizelu u zakonu'', rekao je Zvizdić.\n''U Domu naroda je to prošlo bez ikakvih problema. Čini mi se da unutar Parlamenta BiH treba raditi na objedinjavanju političkih partija koji zaista žele infrastrukuturni i ekonomski razvoj BIH'', rekao je Zvizdić.\nViše iz ove kategorije « BiH ne može u EU sa problemom raseljenih i izbjeglih Sebijin kodeks: Stroga pravila na KCU Sarajevo »


Dačić: Srbija u EU brže od svih\nDobijanjem datuma za početak pregovora o članstvu u Evropskoj uniji Vlada Srbije ispunila najvažnije obećanje građanima, izjavio je danas premijer Ivica Dačić\nPredsednik i potpredsednik Vlade Srbije Ivica Dačić i Aleksandar Vučić prisustvovaće 21. januara prvoj međuvladinoj konferenciji Srbije i EU najavio je danas premijer Dačić na konferenciji za novinare kojoj su prisustvavali svi ministri.\nDobijanjem datuma za početak pregovora o članstvu u Evropskoj uniji Vlada Srbije ispunila najvažnije obećanje građanima, izjavio je danas premijer Ivica Dačić i istovremeno poručio da veruje da će Srbija brže od bilo koga postati članica EU. Na konferenciji za novinare u Vladi, kojoj su prisustvovali svi ministri, premijer je ocenio da Srbija ide u Evropu i da je uveren da na tom putu više nema zaustavljanja:\n"Nadam se da će 21. januara, kada bude održana prva međuvladina konferencija, to biti jedan novi početak i znak startnog pištolja za sveukupne reforme u Srbiji. Da pokažemo da možemo da odradimo taj posao mnogo brže nego što neki misle. I mnogo kvalitetnije."\nNajavljujući da će 9-tog januara biti nastavljen dijalog sa Prištinom, Dačića je istakao da će najteža tema u pregovorima sa Briselom biti Kosovo. A na pitanje da li će pravno obavezujući sporazum s Prištinom, koji treba da se potpiše pre ulaska u EU, značiti da će Srbija morati da prizna Kosovo, Dačić je rekao:\n"Što se nas tiče – apsolutno ne dolazi u obzir naša promena stava o statusu Kosova i Metohije. Mi apsolutno to ne prihvatamo, niti tumačimo kao pritanje promene našeg statusnog stava. To znači d ami nemamo nameru da prinajemo jednostrano proglašenu nezavisnost Kosova. A imamo nameru da odnose normalizujemo."\nPovodom jučerašnje odluke Saveta ministara EU o otvaranju pregovora sa Srbijom 21-vog januara, bivši premijer Srbije i lider Nove stranke Zoran Živković je ocenio da je to istorijski događaj koji kasni makar sedam-osam godina zbog grešaka prethodnih vlada:\n"To će doneti dobro građanima Srbije utoliko što će sada aktuelna Vlada Srbije dobiti pravu konstruktivnu opoziciju, koje danas u Srbiji nema. Ta prava konstruktivna opozicija će biti činovnici iz Brisela, koji će svakog dana stručno i dosledno da kontrolišu šta radi aktuelna Vlada."\nJoš jedan bivši premijer, sada predsednik opozicione Demokratske stranke Srbije Vojislav Koštunica je ocenio da EU koristi pregovore sa Srbijom kao glavno sredstvo za teritorijalno razbijanje i ekonomsko osiromašenje Srbije.\nUz stav da je dobijanje datuma sa početak pregovora sa EU veliki korak za premijera Dačića, a mali za Srbiju, analitičar Predrag Simić je ocenio da će potpisivanje obavezujućeg sporazuma između Beograda i Prisstine biti praktično priznanje nezavisnosti Kosova.


Žestok odgovor Partizanu na pretnje istupanjem iz Košarkaške lige Srbije – Srbija Sport\nŽestok odgovor Partizanu na pretnje istupanjem iz Košarkaške lige Srbije\nby SrbijaSport 30.04.2022., 20:58\nNova epizoda sukoba KLS i Partizana.\nNakon najave Ostoje Mijailovića da Partizan neće igrati Superligu ukoliko domaćinstvo bude određivano na osnovu plasmana u ABA ligi, uprava Košarkaške lige Srbije oglasila se saopštenjem.\nNjega prenosimo u celosti:\n“Košarkaška liga Srbije je prinuđena da na ovaj način, putem medija, odgovori na navode predsednika KK Partizan kako se košarkaška javnost ne bi dovela u zabludu.\nOdredbe Statuta Udruženja klubova KLS se ne odnose na određivanje formata takmičenja, pa samim tim Statut UK KLS ne može ni biti prekršen. Skupština Košarkaške lige Srbije, u čijem radu učestvuje i KK Partizan, pre početka svake takmičarske sezone usvaja kalendar takmičenja i Propozicije takmičenja. Napominjemo da je kalendar KLS uslovljen kalendarima regionalnih i evropskih takmičenja kao i aktivnostima košarkaške reprezentacije Srbije.\nŠto se tiče navoda koji se odnose na odigravanje završnice takmičenja KLS, ističemo da su članovi Skupštine UK KLS doneli odluku o kalendaru a da se prvenstvo domađeg terena određuje na isti način kao i godinama unazad, u skladu sa Propozicijama takmičenja KLS (član 5 stav 6 „ Prednost domaćeg terena u plej ofu utvrđuje se na osnovu sledećih kriterijuma: plasman u grupi, plasman u Prvoj ABA ligi, pa plasman u KLS.“).\nNa kalendar KLS je direktno uticala odluka ABA lige, da svoj plej of proširi, koju je KK Partizan podržao. Ističemo i to da predlog KK Partizan da se završnica KLS igra po sistemu fajnl fora nije naišao na podršku nijednog člana Predsedništva UK KLS.\nNapominjemo da Košarkaška liga Srbije nije „privatizovana“ kako navodi gospodin Mijailović već da podjednako pripada svim klubovima članovima UK KLS. Sve odluke u okviru KLS se donose većinom glasova članova Skupštine UK KLS. Cilj KLS je da svim učesnicima takmičenja omogući isti tretman kao i to da se kvalitet košarke konstantno podiže. Žao nam je što KK Partizan to ne prepoznaje”, navedeno je u saopštenju KLS koje su potpisali predsednik Udruženja klubova KLS Darko Jovičić i direktor takmičenja Aleksandar Grujin.\nBONUS VIDEO Niko kao Nikola Jokić – Još jedna MVP sezona za pamćenje\nby SrbijaSport 01.07.2022., 21:36


NASA potvrdila - Tom Kruz snima film u svemiru! - TV Exposed\nJedan od najpopularnijih holivudskih glumaca Tom Kruz snimiće film u svemiru, saopštila je NASA. Američka svemirska agencija je kako kažu ljudi iz te agencije uzbuđena zbog saradnje sa Tomom Kruzom. “NASA je uzbuđena što sarađuje sa Tomom Kruzom na filmu u Svemirskoj stanici. Potrebni su nam popularni mediji da inspirišu novu generaciju inženjera i naučnika ...\nJedan od najpopularnijih holivudskih glumaca Tom Kruz snimiće film u svemiru, saopštila je NASA.\nAmerička svemirska agencija je kako kažu ljudi iz te agencije uzbuđena zbog saradnje sa Tomom Kruzom.\n"NASA je uzbuđena što sarađuje sa Tomom Kruzom na filmu u Svemirskoj stanici. Potrebni su nam popularni mediji da inspirišu novu generaciju inženjera i naučnika da bi učinili stvarnim ambiciozne planove NASA-e", poručio je na Tviteru Džim Brajdenstajn iz NASA-e.\nNije bilo detaljnijih informacija o filmu, a Kruzov PR nije odgovorio na zahtev za komentar.


Trudna sam Archives - Demetra\nRačunanje nedelja trudnoće i računanje meseci trudnoće nam se nekada čini komplikovanim. Svaka trudnica sada prvo računa koja je nedelja…\nHormoni trudnoće su tokom devet meseci razvoja novog života veoma aktivni i svaki ima svoju važnu i posebnu ulogu. O…\nBapske priče o trudnoći (VIDEO)\n“Bapske priče” su sve ono što nema veze sa naukom, a vrlo često se i dalje veruje kako bi moralo…\nPočetak trudnoće Prvi mesec trudnoće nećete imati nikakve simptome do pred sam kraj. Simptomi trudnoće u početku ne postoje, niti…\nDa li je moguća trudnoća tokom korišćenja kontracepcije? Postoji mnoštvo metoda kontracepcije koje su dostupne, ali morate znati da ni…\nPrvi pokreti bebe u stomaku Kada se oseti prvo pomeranje fetusa u stomaku? Postoje neki momenti u trudnoći koji se posebno…


Potpisan sporazum o direktnoj isporuci gasa Srpskoj | Trebinje Live\nPotpisan sporazum o direktnoj isporuci gasa Srpskoj\nPredsjednik Vlade Republike Srpske Željka Cvijanović potpisala je danas u Moskvi sa generalnim direktorom kompanije "Gasprom" Aleksejem Milerom sporazum o direktnoj isporuci gasa Republici Srpskoj, bez posredovanja preduzeća "BH gas".\n"Mi imamo na to pravo prema Dejtonskom sporazumu. Ustav BiH predviđa da će biti potrebna određena parlamentarna podrška za takav sporazum. Zahvalni smo ruskoj vladi i Ruskoj Federaciji što je prihvatila da se koristi taj mehanizam, koji je potpuno legalan i legitiman", rekao je Dodik.\n"Ukoliko ne dobijemo podršku, mi ćemo apsolutno biti u poziciji da svoju podršku prema radu u institucijama BiH i samom parlamentu snažno redefinišemo i dovedemo u funkciju `brže prolaznosti` za inicijative koje dolaze iz Republike Srpske", rekao je Dodik.\nOn je podsjetio da su ranije, zbog nerazumijevanja na nivou BiH, postojali veliki zastoji na nekim drugim kreditnim linijama za Klinički centar u Banjaluci, autoput, te za krak gasovoda "Južni tok".\n"Dakle, mi nismo spremni više da naši projekti zavise od cinizma koji možemo da vidimo i čujemo u Sarajevu, nego hoćemo da to bude brzo i `propusno`, jer ako ne bude tako onda se pitamo za šta će nam uopšte taj parlament i te strukture", rekao je Dodik.\nOn je istakao da gasovod "Južni tok" u Republici Srpskoj "ne dodiruje" ni u čemu interese FBiH, ne pravi obaveze ni za BiH u cjelini, niti za FBiH.\n"To je projekat koji Republika Srpska razvija zajedno sa ruskim partnerima i Ruskom Federacijom i mi ćemo nastaviti da to i dalje stavljamo u vrh prioriteta na svim mjestima odlučivanja gdje je potrebno, pa i u parlamentu BiH", rekao je Dodik.\nDelegacija iz Republike Srpske razgovarala je sa Milerom i o gasovodu "Južni tok" i zastojima na nivou Savjeta ministara BiH na realizaciji tog velikog projekta, koji, istakao je Dodik, obezbjeđuje sigurnost i stabilnost u svakom pogledu.\nDodik je naveo da će realizacijom ovog projekta biti obezbijeđeno redovno snabdijevanje gasom, a kasnije i proizvodnja električne energije na bazi gasa.


Tanjug 9. decembra 2018. 12:15\nBEOGRAD – Ministar za rad Srbije Zoran Đorđević razgovarao je sa ambasadorom Meksika Markom Antoniom Garsija Blankom i predsednikom Privredne komore Srbije Markom Čadežom o saradnji i dolasku novih meksičkih investitora u Srbiju.\nMinistar je rekao da je tokom posete Meksiku imao priliku da razgovara s meksičkim privrednicima koji žele da investiraju u Srbiji, posebno u oblastima rudarstva i energetike, zdravstva i vojne industrije, saopštilo je danas resorno ministarstvo.\n„Saradnja naših zemalja je dobra, a dokaz za to je i što je upravo jedna od najvećih inostranih kompanija u Srbiji u vlasništvu investitora iz Meksika. Postoji veliki potencijal za jačanje poslovnih veza u različitim sektorima, ali je neophodno o tome informisati poslovne zajednice u obe države“, istakao je Đorđević.\nPrema rečima Đorđevića, Vlada Srbije je konstantnom i aktivnom borbom protiv sive ekonomije, kroz projekat „Reci NE radu na crno“, zaštitom prava radnika i smanjenjem pojave nelojalne konkurencije među poslodavcima, privukla veći broj potencijalnih investitora, što su pohvalili i meksički privrednici.\nČadež je rekao da će PKS podržati ideju i dati svoj doprinos u ostvarivanju plana, kaže se u saopštenju.


Приказивање чланака по тагу ministrastvo poljoprivrede - AGROPRESS - Udruženje novinara za poljoprivredu\nKakve su ovogodišnje prognoze za med\nGde ide naša organska hrana\nU Srbiji je sve više zainteresovanih za ratarsku proizvodnju, u Ministarstvu poljoprivrede kažu da su pri tome ratarska i voćarska proizvodnja najprivlačnije, ali i da se najveće količine organski uzgojenih proizvoda izvezu na strana tržišta. I dok se podaci za prošlu godinu još obrađuju, na osnovu podataka iz 2015. evidentno je da su za 62 odsto u odnosu na prerhodnu godinu povećanje površine na kojima se gaji takva hrana. Samostalni savetnik za organsku poljoprivredu u Ministarstvu Jelena Milić podatak o izvozu organskih proizvoda potkrepljuje cifrom od 20 miliona evra u 2015. godini. Dodaje i da se najviše izvozi u Nemačku, Austriju, ali i na tržišta SAD, Japana... Milić je Tanjugu rekla i da je u skladu sa Uredbom o raspodeli podsticaja u poljoprivredi i ruralnom razvoju ove godine opredeljeno 90 miliona dinara za organsku proizvodnju i ističe da su prošle godine podsticaji za organsku proizvodnju bili veći za 40 odsto u odnosu na one za konvencionalnu porizvodnji, kao i da je u ovoj godini taj procenat još veći. Tako su, recimo, kaže Milić, podsticaji za organsku biljnu proizvodnju veći za 70 odsto u odnosu na podsticaje u konvencionalnoj proizvodnji. Istovremeno organska stočarska proizvodnje ostala je na proslogodišnjem nivou, s obzirom da organski proizvođači imaju i dodatne troškove prema firmama koje kontrolišu njihovu proizvodnju, a na kraju i sertifikuju njihove organske proizvode. Milić navodi i da Ministarstvo poljoprivrede dodatno podržava organsku proizvodnju tako što refundira troškove kontrole i sertifikacije, s tim sto je ove godine to 50 odsto, a za područja sa otežanim uslovima rada u poljoprivredi 65 odsto. IzvorTanjug Kaže i da oni koji planiraju da se uključe u organsku proizvodnju najpre treba da se informišu koja su to ovlašćenja kontrolne organizacije za ovu godinu, jer Ministarstvo poljoprirede u skladu sa Zakonom o organskoj proizvodnji svake godine ovlašćuje kontrolne organizacije za obavljanje procesa kontrole i sertifikacije. U tom je smislu ove godine ovlašćenje dobilo šest kontrolnih organizacija, a kako objašnjava Milić, kada se proizvođač odluči za jednu od njih, zaključuje s njom ugovor i od tog trenutka proizvođaču počinje da teče period konverzije, što je vreme potrebno da se sa konvencionalnog načina proizvodnje pređe na organsku. Kako kaže, za jednogodišnje biljne vrste taj period može da traje i dve godine, a za višegodišnje i tri godine. Naravno ukoliko proizvođač može da dokaže da u prethodnom periodu, prethodne tri godine, nije koristio sredstva koja nisu dozvoljena za upotrebu u organskoj proizvodnji, onda može da podnese zahtev ministarstvu da mu se taj period konverzije skrati, zaključila je Milić.